ஃபார்லிம் வட்டாரப் பாதசாரிகள் இனி பாதுகாப்பாகச் சாலையைக் கடக்கலாம்

பினாங்கு மாநிலத்தின் போக்குவரத்து நெரிசல் நாளுக்கு நாள் அதிகரித்த வண்ணமாகவே உள்ளது. இதனால், பாதசாரிகள் சாலையைக் கடக்க சிரமத்தை எதிர்நோக்குகின்றனர். அவ்வகையில், பல சாலை விபத்துகள் நிகழ்ந்துள்ள ஃபார்லிம் அங்சானா சாலைக்கு அண்மையில் சாலையைக் கடக்க போக்குவரத்து விளக்குகள் அமைத்துக் கொடுக்கப்பட்டன. பாயா தெருபோங் சட்டமன்ற உறுப்பினர் மதிப்பிற்குரிய திரு யோ சூன் ஹின் அதனை அதிகாரப்பூர்வமாகத் திறந்து வைத்துப் பார்வையிட்டார்.

மாநில அரசின் நிதி ஒதுக்கீடான ரிம 95,820 செலவில் இவ்விளக்குகள் பொதுப்பணித் துறையால் அமைக்கப்பட்டது. இந்தச் சாலையில் சில மேம்பாட்டுத்திட்டங்கள், அரசு மருத்துவமனை, முனீஸ்வரர் ஆலயம் ஆகியவை வந்த பிறகு அதிக வாகனங்கள் இச்சாலையில் பயணிக்கத் தொடங்கியுள்ளன. அதோடு சாலையைக் கடக்கும் பாதசாரிகளின் எண்ணிக்கையும் பெருமளவு அதிகரித்திருப்பதால் இங்கு போக்குவரத்து விளக்குகள் அமைக்க வேண்டிய அவசியம் ஏற்பட்டதென்று பினாங்கு நகராண்மைக் கழக பொறியியல் துறை துணை இயக்குனர் திரு இராஜேந்திரன் தெரிவித்தார். பினாங்கு நகராண்மைக் கழகம் செய்த கணக்கெடுப்பின் படி இந்த அங்சானா சாலையை ஒரு மணி நேரத்திற்கு 100 பேர் கடந்து செல்கின்றனர். சாலையின் ஒரு பக்கம் 8 அடுக்குமாடி வீடுகளும் மறுபக்கம் 14 அடுக்குமாடி வீடுகளும் அமைந்துள்ளன. இக்குடியிருப்பாளர்கள் நாள்தோறும் இச்சாலையைக் கடக்க வேண்டியுள்ளதால் இனி எளிதாகவும் பாதுகாப்பாகவும் இதனைக் கடந்து செல்வார்கள் என்று திரு யோ கூறினார்.

இச்சாலை அருகே உள்ள 2G அடுக்குமாடியில் வசிக்கும் திரு கருப்பையா முனியாண்டி அவர்கள், இப்போக்குவரத்து விளக்குகள் அமைத்த பிறகு இங்கு அடிக்கடி நிகழ்ந்து வந்த சாலை விபத்துகள் குறையும் என நம்பிக்கை தெரிவித்தார். மேலும், அதே அடுக்குமாடியின் கீழ்த் தளத்தில் மளிகைக் கடை வைத்திருக்கும்   திரு யூ பெங் தியொங், தங்கள் கோரிக்கையைச் செவிமடுத்து பாதுகாப்பளித்திருக்கும்  மக்கள் நலன் பேணும் மாநில அரசுக்கும், சட்டமன்ற உறுப்பினர் திரு யோவுக்கும் தம் நன்றியினைத் தெரிவித்துக் கொண்டார்.

புதிதாய் அமைக்கப்பட்டிருக்கும் போக்குவரத்து விளக்குகளைப் பயன்படுத்தி இரு மலாய்ப் பெண்கள் சாலையைக் கடந்து செல்கிறார்கள்


அங்காடி மற்றும் உணவக வியாபாரிகள் நிதியுதவி பெற விண்ணப்பிக்க வேண்டும் – டத்தோ ரோசாலி

செபராங் பிறை – உணவு வளாகங்கள் அல்லது தனியார் கடைகளின் வணிக உரிமையாளர்கள் பினாங்கு மக்கள் உதவித் திட்டம் 2.0 கீழ் ரிம 500 உதவியைப் பெறுவதற்கு தங்கள் விண்ணப்பங்களைச் சமர்ப்பிக்குமாறு செபராங் பிறை மாநகர் கழகத் தலைவர் மேயர் டத்தோ ரோசாலி முகமட் இன்று அறிவித்தார்.

இந்தச் சிறப்பு மானியத்திற்காக செபராங் பிறை முழுவதும் இருக்கும் உணவு வளாகங்கள் மற்றும் தனியார் உரிமம் பெற்ற அங்காடிக் கடைகளின் 1,153 வணிகர்கள் அடையாளம் காணப்பட்டுள்ளதாக மேலும் அவர் இன்று முகநூல் நேரலை செய்தியாளர் சந்திப்பில் விவரித்தார்.

இருப்பினும், வணிக உரிமையாளர்கள் அல்லது தனியார் கடை உரிமையாளர்களால் செலுத்தும் உரிமக் கட்டணத்தின் அடிப்படையில் ஒதுக்கீடு

வழங்கப்படும் என குறிப்பிட்டார்.

மேலும் ஒதுக்கீட்டு வரம்பை மீறும் விண்ணப்பம் அனுமதிக்கப்படாது என்றும் அவர் கூறினார்.

இந்த உதவித் திட்டத்தின் பயனாளிகள் அதாவது உரிமம் பெற்ற வணிகர்களாவர். எனவே, வளாகம் அல்லது காம்ப்ளக்ஸ் உரிமையாளர்கள் அங்காடி வியாபாரிகளின் தகவல்களை அவர்கள் சார்பாக சமர்பிக்க உதவ வேண்டும்.

எம்.பி.எஸ்.பி விரைவில் அறிவிக்கும் வலைத்தளம் மூலம் இணைய வாயிலாக

விண்ணப்பதாரர்கள் விண்ணப்பத்தை மே மாதம் 18-ஆம் தேதி முதல்

பதிவுச் செய்யலாம்.

எம்.பி.எஸ்.பி-யில் பதிவுச்செய்யப்பட்ட “டேக்கிங்” அந்தஸ்துள்ள 2,933 அங்காடி வியாபாரிகளின் மற்றொரு குழுவினர் 2018-இல் ஏற்கனவே உரிமங்கள் காலாவதியானவர்களும் ரிம 500 மானியம் பெற தகுதிப் பெற்றுள்ளனர் என்று ரோசாலி கூறினார். எம்.பி.எஸ்.பி கீழ் செயல்படும் 13 பகுதிகளில் அவர்கள் வியாபாரம் செய்கிறார்கள்.

மேலும் பேசிய மேயர், எம்.பி.எஸ்.பி இப்போது தனது 30 பணியாளர்கள் மட்டுமே அலுவலகத்தில் இருந்து பணியாற்றி வருகின்றனர், மீதமுள்ள 70 விழுக்காட்டினர் நிபந்தனைக்கு உட்பட்ட இயக்க கட்டுப்பாட்டு உத்தரவின் கீழ் வீட்டிலிருந்து வேலை செய்கிறார்கள் என்றார்.

எனவே, கோவிட் -19 பரவுவதைக் கட்டுப்படுத்த மனித நடமாட்டத்தைக் குறைக்க செபராங் பிறை குடியிருப்பாளர்கள் ஆன்லைனில் எம்.பி.எஸ்.பி உடன் தேவையான பரிவர்த்தனைகளை செய்யுமாறு அவர் கேட்டுக்கொண்டார்.

புதிய இயல்பின் கீழ், 134 சேவை கவுண்டர்களும் இணையம் அல்லது சைபர் கவுண்டர்களாக மாற்றப்பட்டுள்ளன. தற்போது எம்.பி.எஸ்.பி-ல் 11 சேவை கவுண்டர்கள் செயல்படுகின்றன.

இதனிடையே, மார்ச் மாதம் 25-ஆம் நாள் அன்று ரிம 75 மில்லியன் மக்களுக்கான உதவித் திட்டத்திற்கு 2.0 பின்னர் மே மாதம் 6-ஆம் தேதி ரிம 76 மில்லியனுக்கான இரண்டாவது ஊக்குவிப்பு உதவித் திட்டத்தை அறிவித்த முதல்வர் சாவ் கொன் யாவ் மற்றும் மாநில அரசுக்கு ரோசாலி நன்றித் தெரிவித்தார்.


அஜெண்டா சூரியா நிறுவனம் பினாங்கு இந்து அறப்பணி வாரியத்திற்கு ரிம25,000 நன்கொடை வழங்கியது

திரு ஜெகாராவ் மாதிரி காசோலையை இரண்டாம் துணை முதல்வர் பேராசிரியர் ப.இராமசாமி அவர்களிடம் வழங்கினார்.(உடன் பினாங்கு நகராண்மைக் கழக உறுப்பினர் திரு குமரேசன்)

கடந்த ஜுலை 16-ஆம் திகதி வியாழக்கிழமை அன்று அனைத்துலக இந்திய விற்பனை பெருவிழா, பினாங்கு ஸ்பாஸ் அரேனா அரங்கில் திறப்பு விழாக்கண்டது. சுமார் ஆயிரத்துக்கும் மேற்பட்ட மக்கள் இத்திறப்பு விழாவில் கலந்து கொண்டனர். 7வது முறையாக பினாங்கில் நடைபெறும் இந்நிகழ்வை பினாங்கு மாநில இரண்டாம் துணை முதல்வர் மதிப்பிற்குரிய பேராசிரியர் ப.இராமசாமி அவர்கள் குத்து விளக்கேற்றி அதிகாரப்பூர்வமாகத் திறந்து வைத்து உரையாற்றினார். அஜெண்டா சூரியாவின் தலைமை செயல்முறை இயக்குநரான திரு.ஜெகா ராவ், பினாங்கு மாநில முதலாம் துணை முதல்வர் டத்தோ ரஷிட் பின் ஹஸ்னோன், பினாங்கு நகராண்மைக் கழக உறுப்பினர் திரு குமரேசன் உட்பட பல பிரமுகர்கள் இந்நிகழ்வில் கலந்து கொண்டனர்.

இந்தப் பெருவிழாவில் அஜெண்டா சூரியா நிறுவனம் ரிம 25,000-ஐ பினாங்கு இந்து அறப்பணி வாரியத்திற்கு நன்கொடையாக வழங்கியது. இந்நிறுவனத்தின் தலைமை செயல்முறை இயக்குநர் திரு ஜெகாராவ் மாதிரி காசோலையை இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி அவர்களிடம் வழங்கினார். இது தங்கள் நிறுவனம் சமுதாயத்திற்கு வழங்கும் சேவையாகக் கருதுவதாக திரு ஜெகா ராவ் கூறுனார். இந்த நன்கொடை Penang Skills Development Centre(PSDC) எனும் தொழிற்கல்வி கல்லூரியில் பயிலும் மாணவர்களுக்கு உபகாரச் சம்பளமாக வழங்கப்பட்டது என இந்து அறப்பணி வாரியத் தலைமை நிர்வாக இயக்குநர் திரு இராமசந்திரன் கூறினார்.

இத்திறப்பு விழாவில் உள்நாட்டு கலைஞர்கள் தங்களின் திறமைகளை வெளிப்படுத்தி பிரமுகர்கள் மற்றும் வருகையாளர்களின் மனதைக் கொள்ளைக் கொண்டனர். ஒரு வாரம் நடைபெற்ற இவ்விழாவில் பினாங்கு இந்திய நடனப் போட்டி, நடனக் குழுவினரின் நடன படைப்புகள், குழந்தைகளுக்கான ஆடை அலங்காரப் போட்டி, சிறுவர்களுக்கான வர்ணம் தீட்டும் போட்டி ஆகிய நிகழ்ச்சிகளைச் சிறப்பாக டி.எச்.ஆர் ராகா அறிவிப்பாளர்கள் நன்கு வழிநடத்தினர். முதன் முறையாக பினாங்கில் நடைபெற்ற இந்திய நடனப் போட்டியில் பல உள்ளூர் நடனக் குழுவினர்

பங்கெடுத்தனர்
.
இப்போட்டியில் முதல் நிலை வெற்றியாளராக பினாங்கு மாநிலத்தை சேர்ந்த சிவலாயா நடனக் குழுவினர் தேர்வுப் பெற்று ரிம
5,000
பரிசுத் தொகையைத் தட்டிச் சென்றனர்
.

ஸ்பாஸ் அரேனா அரங்கில் இடம்பெற்ற வணிக கடைகள்

இவ்விழாவில் துணிமணிகள்
,
காலணிகள்
,
சுடிதார்
,
சேலை
,
அழகுச் சாதனப்பொருட்கள்
,
உணவுப் பதார்த்தங்கள் என பல்வகை பொருட்களும் மிக மலிவான விலையில் ஒருங்கே விற்கப்படுகின்றன
.
இந்த மாபெரும் விழாவில் விற்கப்படும் பொருட்கள் யாவும் வித்தியாசமானவை காரணம் இந்தியாவின் வட மாநிலங்களான புதுடில்லி
,
காஷ்மீர்
,
இராஜஸ்தான் மற்றும் அண்டை நாடுகளான பாகிஸ்தான் ஆகிய இடங்களிலிருந்து வணிகர்கள் தங்களின் பொருட்களை இங்கு விற்கின்றனர்
.

இந்திய சந்தை பெருவிழா

கடந்த சில ஆண்டுகளாக மலேசியாவின் பல பகுதிகளில் நடத்தப்படுகிறது என்றால் மிகையாகாது
.
ஸ்பாஸ் அரேனா அரங்கில் இடம்பெற்ற கடைகளில்
70%
கடைகள் உள்நாட்டு வணிகர்களுக்கும்
30%
மட்டுமே வெளிநாட்டு வணிகர்களுக்கும் ஒத்துக்கீடுச் செய்யப்பட்டது குறிப்பிடத்தக்கதாகும்
.
இந்த ஆண்டு பினாங்கு மாநிலத்தைச் சார்ந்த அதிகமான வர்த்தகர்கள் கலந்து கொண்டு விற்பனையில் ஈடுப்பட்டனர்
.

அனைத்துலக இந்திய விற்பனை விழாவானது தொடர்ந்து நமது நாட்டின் பிரதான மாநிலங்களில் இடம்பெறும் என திரு ஜெகா ராவ் தெரிவித்தார்
.
மேலும் இந்நாட்டில் இந்தியர்களின் மக்கள் தொகை சிறுபாண்மை என்றாலும் நாட்டின் வளர்ச்சிக்கு வழங்கும் பங்களிப்பு பெரிது என எடுத்துரைத்தார்

பேராசிரியர் ப
.
இராமசாமி
.

பினாங்கு தீவில் நடைபெறும் இந்த விற்பனை சந்தைக்கு இந்தியர்கள் வற்றாத ஆதரவை வழங்கி வருவது பாராட்டக்குறியது என்றார்
.

வளையல் கடையில் அலையெனத் திரண்ட மக்கள் கூட்டம்
} else {


அஞ்சலட்டை ஓவியப் போட்டி

படம் 1: அஞ்சலட்டை ஓவியப் போட்டி வெற்றிப் பெற்ற படைப்புகளுடன் தேர்வுக்குழுவினர்.

முத்துச் செய்திகள் நாளிதழ் சிறுவர்களுக்கான அஞ்சலட்டை ஓவியப் போட்டி (Peraduan Lukisan Poskad) ஆகஸ்டு முதல் டிசம்பர் மாதம் வரை நடத்தியது. இப்போட்டியில் பன்னிரண்டு வயதுக்குக் கீழ்ப்பட்ட மற்றும் பொதுப் பிரிவு என இரண்டு பிரிவுகளாக நடத்த இப்போட்டியில் நிறைய பங்கேற்பாளர்கள் கலந்து கொண்டனர். இப்போட்டிக்காக பினாங்கு மாநிலம் முழுவதிலிருந்தும் அதிகமான படைப்புகள் அனுப்பப்பட்டன. இப்போட்டியில் பல இன போட்டியாளர்கள் பங்கேற்றது பினாங்கு மாநில மக்களிடையே உள்ள ஒற்றுமையைப் பிரதிபலிக்கின்றது.

படம் 2: அஞ்சலட்டை ஓவியப் போட்டி படைப்புகள்.

சிறந்த அஞ்சலட்டை ஓவியப் போட்டிக்கான வெற்றியாளர்கள் அடையாளம் காணும் நிகழ்வு மாநில முதல்வர் தகவல் பிரிவு அலுவலகத்தில் நடைபெற்றது. இம்முடிவுகளை பினாங்கு முதல்வர் அலுவலக பிரத்தியேக செயலாளர் திருமதி விஜயலட்சுமி மற்றும் மாநில பொருளாதார திட்டமிடல் பிரிவின் நில விவகாரம், நில மேம்பாடு, விளக்கம், பாரம்பரியம், கலாச்சாரம் மற்றும் கலை உதவி இயக்குநர் முகமாட் ஃபரிஸ் ஒஸ்மான் ஆகியோர் தேர்வு செய்தனர். அனைத்து படைப்புகளும் “பினாங்கு மாநிலம்” என்ற கருப்பொருளை மையமாகக் கொண்டு படைக்கப்பட்டுள்ளன. கிடைக்கப்பெற்ற படைப்புகளில் மூன்று வயது சிறுவனின் படைப்பு இடம்பெற்றது பாராட்டக்குறியதாகும்.

அஞ்சலட்டை ஓவியப் போட்டிக்கானப் பரிசளிப்பு விழா விரைவில் நடைபெறும் என ஏற்பாட்டுக்குழுவினர் தெரிவித்தனர். வெற்றியாளர்களுக்கு பரிசளிப்பு நிகழ்வின் விபரங்களை ஏற்பாட்டுக்குழுவினர் தொலைபேசியின் மூலம் அழைத்து தெரியப்படுத்துவர். அஞ்சலட்டை ஓவியப் போட்டி 2014-யின் முதல், இரண்டாம் மற்றும் மூன்றாம் நிலை வெற்றியாளருக்கு தத்தம் ரிம 500, ரிம 300, ரிம 150-ம் மற்றும் 5 ஆறுதல் பரிசுகளும் வழங்கப்படும்.


அடிப்படை கழிவுகளில் இருந்து தனிமைப்படுத்தும் திட்டத்தில் 390,000 (கி.கி) மறுசுழற்சி பொருட்கள் சேகரிப்பு – ஜெக்டிப்.

தொடர்ந்து, இதுவரை அடிப்படை கழிவுகளில் இருந்து தனிமைப்படுத்து திட்டத்தை அமல்படுத்தாத தரப்பினருக்கு பினாங்கு மாநகர் கழகம் 91 அபராதங்களும் மற்றும் செபராங் பிறை நகராண்மைக் கழகம் 644 அபராதங்களும்   விதித்ததாக  டத்தோ கெராமாட் சட்டமன்ற உறுப்பினர் ஜெக்டிப் சிங் டியோ குறிப்பிட்டார். இவ்விரண்டு ஊராட்சி மன்றங்களும் நில குடியிருப்பு, அடுக்குமாடி குடியிருப்பு மற்றும் வணிக வளாகம் ஆகியவற்றை சோதனையிட்ட பின்னர் இந்த 735 அபராதங்களை வெளியிட்டுள்ளனர் என்பது குறிப்பிடத்தக்கதாகும்.

பினாங்கு மாநில அரசும் தூய்மை, பசுமை, பாதுகாப்பு மற்றும் ஆரோக்கிய இலக்கை அடையவும் அடிப்படை கழிவுகளில் இருந்து தனிமைப்படுத்தும் திட்டத்தை மெய்ப்பிக்க செய்ய பினாங்கு வாழ் மக்கள் அனைவரும் ஒன்றிணைந்து ஒத்துழைப்பு வழங்க வேண்டும் என ஆட்சிக்குழு உறுப்பினர் கேட்டுக் கொண்டார்.


அடிப்படை பொருட்களில் இருந்து கழிவுகளை தனிமைப்படுத்தும் திட்டம் தொடங்கியது.

அடிப்படை பொருட்களில் இருந்து கழிவுகளை தனிமைப்படுத்தும் திட்டத்தில் சிறப்புரை வழங்கினார் ஆட்சிக்குழு உறுப்பினர் சாவ் கொன் யாவ்

பினாங்கு மாசற்ற பசுமையாக மாநிலமாக மாற்றியமைக்கும் முயற்சியில் அடிப்படை பொருட்களில் இருந்து கழிவுகளை தனிமைப்படுத்தும் திட்டம் (Projek Perintis Dasar Pengasingan Sisa di Punca) தொடங்கியது. பினாங்கு மாநிலத்தில் ஒவ்வொரு நாளும் சராசரிக்கு 1700 டன் குப்பைகள் புலாவ் பூரோங்கில் அகற்றப்படுகிறது. இதனைக் குறைக்கும் நோக்கில் மாநில அரசு இப்புதிய திட்டத்தை அமல்படுத்த இலக்கு கொண்டுள்ளதாக இந்நிகழ்வின் அறிமுக விழாவில் தெரிவித்தார் பினாங்கு மாநில முதல்வர் மேதகு லிம் குவான் எங்.

2016-ஆம் ஆண்டு இரண்டு ஊராட்சி மன்றங்களான பினாங்கு மாநகர் மன்றம் மற்றும் செபராங் பிறை நகராண்மைக் கழகம் ஆகியவை தத்தம் ரிம 100.31 லட்சம் மற்றும் ரிம 98.99 லட்சம் திடக் கழிவு மற்றும் பொது சுத்திகரிப்பு நிர்வகிப்பதற்கு செலவிடுகிறது என்றால் குறிப்பிடத்தக்கது. ஊராட்சி மன்றங்களின் இச்சுமையைக் குறைக்க 3R திட்டம், உரமாக்கல் மற்றும் இதர திட்டங்கள் பசுமையான தூய்மையான சுற்றுச்சுழலை உருவாக்கும் எண்ணத்தில் மாநில அரசு இம்முயற்சியை கையாளுகின்றது. மேலும், நெகிழிப்பை பயன்பாட்டு தடை, உணவுவை முழுமையாக உண்ணுதல் போன்ற திட்டங்களும் கழிவுப்பொருட்களைக் குறைக்க துணைபுரியும் என நம்பிக்கை தெரிவித்தார் மாநில முதல்வர்.

நிகழ்வில் சிறப்பு படைப்பு வழங்கிய சிறுவர்கள்

தேசிய அளவினைக் காட்டிலும் பினாங்கு மாநிலத்தில் மறுப்பயனீடு திட்டம் 32% அதிகரித்துள்ளது. அடிப்படை பொருட்களில் இருந்து கழிவுகளைத் தனிமைப்படுத்தும் திட்டம் முதல் ஐந்து மாதங்களுக்கு தோட்டப்புற வீடுகள், தாமான், அடுக்குமாடி குடியிருப்பு, தொழிற்சாலைகள், உணவகங்கள், அரசு அலுவலகங்கள் என இரண்டு ஊராட்சி மன்றங்களால் கழிவுப்பொருட்கள் சேகரிக்கப்பட்டு பரிசீலனைச் செய்யப்படும் என கூறினார் உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ். இம்மாதிரியான திட்டத்தின் வழி, புவி வெப்பமடைதலை குறைக்க முடியும் என்பதையும் பினாங்கு மாநிலத்தை தூய்மை, பசுமை, பாதுகாப்பு மற்றும் ஆரோக்கியமாக மாற்றியமைக்க முடியும் என்பது வெள்ளிடைமலை. இந்நிகழ்வுக்கு ஏற்பாடுச் செய்த சங்காட் சமூக பாதுகாப்பு மற்றும் முன்னேற்றம் கழகத்தை பாராட்டினார் ஆட்சிக்குழு உறுப்பினர் சாவ் கொன் யாவ். இந்நிகழ்வில் செபராங் பிறை நகராண்மைக் கழகத் தலைவர் மைமுனா முகமது சாரிப், ஜாவி சட்டமன்ற உறுப்பினர் சூன் லிப் சீ மற்றும் முக்கிய பிரமுகர்கள் கலந்து கொண்டனர்.


அடிப்படை பொருட்களில் இருந்து கழிவுகளை தனிமைப்படுத்தும் திட்டத்தை அமல்படுத்துவீர்.

பொருட்களை தனிமைப்படுத்தும் முறை பற்றி விளக்கமளிக்கப்படுகிறது

பினாங்கு மாநிலத்தை மாசற்ற பசுமையாக மாற்றியமைக்கும் முயற்சியில் அடிப்படை பொருட்களில் இருந்து கழிவுகளை தனிமைப்படுத்தும் திட்டம் (Majlis Pelancaran Projek Perintis Dasar Pengasingan Sisa di Punca) கடந்த ஜூன் மாதம் முதல் தேதி தொடங்கியது அனைவரும் அறிந்ததே. பினாங்கு மாநிலத்தில் ஒவ்வொரு நாளும் சராசரிக்கு 1,700டன் குப்பைகள் புலாவ் பூரோங்கில் அகற்றப்படுகிறது. இதனை குறைக்கும் நோக்கில் மாநில அரசு இப்புதிய திட்டத்தை அமல்படுத்தியது குறிப்பிடத்தக்கதாகும்.

இத்திட்டஅமலாக்கம் குறித்து இன்னும் பல தரப்பினர் இடையே விழிப்புணர்வு இன்றி இருக்கின்றனர். நாம் அன்றாட தேவைகளின் வழி அகற்றும் குப்பைகளை தத்தம் இரண்டு பிரிவுகளாகப் பிரித்து வைக்க வேண்டும். மறுசுழற்சி செய்யக்கூடிய காகிதம், நெகிழி, அலுமினிய டின்கள் முதல் பிரிவாகவும் இதர குப்பைகள், மிஞ்சிய உணவுகள் அனைத்து இரண்டாம் பிரிவாக கணக்கிடப்படும். எனவே, பினாங்கு வாழ் மக்கள் இப்பிரிவுகளை நினைவில் கொண்டு அதன்படி குப்பைகளை வீசும்படி பரிந்துரைக்கப்படுகின்றனர் .

அடிப்படை பொருட்களில் இருந்து தனிமைப்படுத்திய கழிவுகளை பினாங்கு மாநகர் கழக ஊழியர்கள் அப்புறப்படுத்துகின்றனர்.

இம்மாதிரியான திட்டத்தின் வழி, புவி வெப்பமடைதலை குறைக்க முடியும் என்பதையும் பினாங்கு மாநிலத்தை தூய்மை, பசுமை, பாதுகாப்பு மற்றும் ஆரோக்கிய மாநிலமாக மாற்றியமைக்க முடியும் என்பதோடு இரண்டு ஊராட்சி மன்றங்களான பினாங்கு மாநகர் மன்றம் மற்றும் செபராங் பிறை நகராண்மைக் கழகம் ஆகியவை தத்தம் ரிம100.31 லட்சமும் ரிம98.99 லட்சம் திடக் கழிவு மற்றும் பொது சுத்திகரிப்பு நிர்வகிப்பதற்குச் செலவிடப்படும் நிதி சுமையையும் குறைக்க முடியும்.


அடுக்குமாடி வீடமைப்பின் சீரமைப்புக்கு மாநில அரசு ரிம 50 மில்லியன் கூடுதல் மானியம்

ஜோர்ஜ் டவுன்- MC எனப்படும் நிர்வாக நிறுவனமும் JMC எனப்படும் இணை நிர்வாக நிறுவனமும் ஏற்கவேண்டிய, அடுக்குமாடி வீடுகளின் தர மேம்பாட்டுப் பணிக்கான செலவுச் சுமையைக் குறைக்கும் நோக்கில் பினாங்கு மாநில அரசு மக்களை மகிழ்விக்கும் ‘Housing Assistance Programme of Penang, Yes’ ( HAPPY ) என்றழைக்கப்படும் மகிழ்ச்சித் திட்டத்தை அண்மையில் அறிமுகப்படுத்தியுள்ளது. இத்திட்டத்திற்காக மக்கள் கூட்டணி அரசு, நடப்பு வீடமைப்பு நிதிக்கு மேலும் ரிம 50 மில்லியன் நிதி ஒதுக்கீடு செய்துள்ளது என முதல்வர் லிம் குவான் எங் கூறினார்.

மத்திய அரசு குறைந்த விலை அடுக்குமாடி கட்டடங்களையும் நடுத்தர விலை அடுக்குமாடி வீடுகளையும் மறுசீரமைக்க பத்தாம் மலேசியத் திட்டத்தின் கீழ் ஒரே மலேசியா பராமரிப்பு நிதி Tabung Penyenggaraan 1 Malaysia (TP1M)  என்ற பெயரில் ரிம 500 மில்லியன் மானியம் ஒதுக்கீடு செய்துள்ளது நாம் அறிந்ததே. இந்தச் சீரமைப்பு உதவித் தொகையின் மூலம் மத்திய அரசு, குறைந்த விலை அடுக்குமாடி வீடுகளின் 90% சதவிகித சீரமைப்புச் செலவுகளையும் நடுத்தர விலை அடுக்குமாடி வீடுகளின் 70% சீரமைப்புச் செலவுகளையும் ஏற்றுக் கொள்ளும். மீதமுள்ள 10% மற்றும் 30% செலவை நிர்வாக நிறுவனங்களான JMB/MC/ குடியிருப்புக் கழகம் ஆகியவை ஏற்றுக் கொள்ள வேண்டும் என்று பாடாங் கோத்தா நகர மண்டபத்தில் நடைபெற்ற அடுக்குமாடிக் கட்டட நிர்வாகக் கருத்தரங்கின் தொடக்க விழாவின்போது முதல்வர் தெரிவித்தார்.

முதல்வரின் கருத்துப்படி, பெரும்பான்மையான நிர்வாக நிறுவனங்கள் இந்தச் சீரமைப்பின் மீதச் செலவை ஏற்றுக் கொள்வதில் பெரும் சவாலை எதிர்நோக்கினர் எனலாம். எனவேதான், இம்மகிழ்ச்சித் திட்டத்தின்வழி பினாங்கு மாநில அரசு பினாங்கில் உள்ள அனைத்து குறைந்த விலை மற்றும் நடுத்தரவிலை அடுக்குமாடி வீடுகளைச் சீரமைக்க உதவ முன் வந்துள்ளது. இலாபகரமான வரவுசெலவு கணக்கின் வெளிப்பாடே இம்மகிழ்ச்சித் திட்டமாகும். 2008-ஆம் ஆண்டு ரிம 88 மில்லியன், 2009-ஆம் ஆண்டு ரிம 77 மில்லியன், 2010-ஆம் ஆண்டு ரிம 33 மில்லியன் மற்றும் 2012-ஆம் ஆண்டு ரிம 50 மில்லியன் இலாபத்தைப் பினாங்கு மாநிலம் ஈட்டியுள்ளது. எனவேதான், இத்திட்டம் எந்த மாநிலத்திலும் இதுவரை அமல்படுத்தாத தன்னிகரற்ற ஒரு சீரான திட்டமாகக் கருதப்படுகிறது. மக்கள் கூட்டணி அரசு ஆட்சிக்கு வந்ததிலிருந்து பினாங்கு அடுக்குமாடி வீடுகளின் பராமரிப்புக்காக ஒவ்வோர் ஆண்டும் ரிம 10 மில்லியன் மானியம் அதாவது முந்தைய மாநில அரசு வழங்கிய மானியத்தைவிட பத்து மடங்கு கூடுதலாக வழங்குகிறது என்று சுட்டிக்காட்டினார்.

இம்மகிழ்ச்சித் திட்டம் பினாங்கில் அமையப்பெற்றிருக்கும் அனைத்து மலிவு விலை அடுக்குமாடி வீடுகளின் பொது வசதிகள் பராமரிப்பு, பழுது பார்ப்பு மற்றும் உள்கட்டமைப்பு வசதிகளை சீரமைத்து மேம்படுத்தும் பணிகளை வெற்றியடைய செய்யும் என முதல்வர் லிம் நம்பிக்கை தெரிவித்தார். அதுமட்டுமன்றி, இத்திட்டம் மக்களின் வாழ்க்கைத் தரத்தை வசதிமிக்கதாய் உயர்த்தும் எனவும் கூறினார்.

இத்தொடக்க விழாவில், முதல்வருடன் பினாங்கு நகராண்மைக் கழகத் தலைவர் டத்தோ ஹஜ்ஜா பத்தாஹியா, சட்டமன்ற உறுப்பினர்களான திரு வொங் ஹொன் வாய், டத்தோ அப்துல் மாலிக் ஆகியோரும் கலந்து சிறப்பித்தனர்.


அடுக்குமாடி வீடு ஒன்று தீக்கிரையானது பாதிக்கப்பட்ட குடும்பத்திற்கு மதிப்பிற்குறிய ஜெக்டிப் சிங் உதவி

ஜாலான் பேராக்கில் அமையப்பெற்றுள்ள ஸ்ரீ தஞ்சோங் அடுக்குமாடி வீடு ஒன்று கடந்த ஜூன் 26ஆம் திகதி காலை 7 மணியளவில் தீப்பிடித்து எரிந்ததில் வீடு முழுமையும் சேதமுற்றது. சம்பவம் நடந்த போது வீட்டு உரிமையாளரான திரு லிம் கொக் யொங்கும் அவரின் மனைவி யோ சூக் லியனும் வீட்டின் பெரிய அறையில் உறங்கிக் கொண்டிருந்ததாக திரு லிம் தெரிவித்தார். வீடு புகை மூட்டமாக இருந்ததைத் தொடர்ந்து ஏதோ கருகும் வாடை வந்ததை உணர்ந்த மனைவி யோதான்  தீப்பிடித்துவிட்டதன்று அலறியபடி தன்னையும் தன் இளைய மகள் லிம் சியு லிங்கையும் எழுப்பியதாக திரு லிம் செய்தியாளர்களிடம் விவரித்தார்.

திருமதி யோவின் அலறலைக் கேட்டு எழுந்தவுடன் உடனே மூவரும் முக்கிய பொருட்களை மட்டும் எடுத்துக் கொண்டு வீட்டைவிட்டு வெளியேறியதாகவும் அண்டைவீட்டார் கொடுத்த தகவல் தெரிந்து தீயணைப்புப் படையினர் உடனே சம்பவ இடத்திற்கு விரைந்ததாகவும் திரு லிம் மேலும் கூறினார். தீயணைப்பு வீரர்கள் தீ அருகில் உள்ள மற்ற வீடுகளுக்குப் பரவாமல் தடுத்து உடனே தீயை முழுமையாக அணைத்தனர். எனினும், வீட்டில் உள்ள பொருட்கள் யாவும் தீயில் கருகிவிட்டன என்று மனவருத்ததுடன் தெரிவித்தார். தீப்புகையால் மூச்சடைப்பு ஏற்பட்ட திருமதி யோ பினாங்கு பொதுமருத்துவமனையில் அனுமதிக்கப்பட்டு சிகிச்சை பெற்று வருகிறார். கெர்னி டிரைவில் மீ வியாபாரம் செய்து வரும் திரு லிம்மிற்கு இரண்டு பெண் பிள்ளைகள். மூத்த மகள் கோலாலும்பூரில் பணிபுரிந்து வருகிறார். பட்டதாரியான 29வயது நிரம்பிய லிம் சியு ஹூனின் பல்கலைக்கழகச் சான்றிதழ்களும் தீயில் கருகியது குறிப்பிடத்தக்கது. வீட்டின் சிறிய அறையில் உள்ள குளிர் சாதனக் கருவியில் ஏற்பட்ட மின்சாரக் கோளாரினால் இத்தீ விபத்து ஏற்பட்டிருக்ககூடும் என சந்தேகிக்கப்படுகிறது.

இதற்கிடையில், சம்பவத்தை அறிந்த டத்தோ கெராமாட் சட்டமன்ற உறுப்பினர் மதிப்பிற்குறிய ஜெக்டிப் சிங் டியோ அவர்கள் சம்பவ இடத்திற்கு வருகை மேற்கொண்டு பாதிக்கப்பட்ட அவ்வீட்டு உரிமையாளர் திரு லிம்மைச் சந்தித்து ஆறுதல் கூறியதோடு மாநில ஆளுநரின் அவசரக்கால உதவி நிதியான 500 ரிங்கிட்டை வழங்கினார். மேலும், தம் தொகுதி நிதியிலிருந்து 5000 ரிங்கிட்டை வழங்கவிருப்பதாகவும் செய்தியாளர்களிடம் தெரிவித்தார். இச்சம்பவத்தைப் பற்றி கருத்துரைத்த திரு ஜெக்டிப், இத்தீ விபத்தால் பொருட்சேதம் ஏற்பட்டிருந்தாலும் எந்தவோர் உயிர்சேதமும் ஏற்படாததை எண்ணி ஆறுதல் அடைவதாகக் கூறினார். அதுமட்டுமல்லாது, பாதிக்கப்பட்ட அக்குடும்பத்திற்கு மாநில சமூகத் துறையிடமிருந்தும் உதவிகளைப் பெற்றுத் தர முனைவதாகவும் தெரிவித்தார்.

டத்தோ கெராமாட் சட்டமன்ற உறுப்பினர் மதிப்பிற்குரிய ஜெக்டிப் சிங் டியோ அவர்கள் திரு லிம் கொக் யொங்கிற்கு உதவி கரம் நீட்டுகிறார்


அடுத்த ஆண்டு முதல் மூத்தக்குடிமக்களுக்கான நிதியுதவி மின்னணு நிதி பரிமாற்றம்(EFT)  மூலம் வழங்கப்படும் – குமரேசன்

பத்து உபான் – பினாங்கு வாழ் மூத்தக்குடிமக்களை அங்கீகரிக்கும் வகையில் பத்து உபான் வட்டாரத்தைச் சேர்ந்த 4544 மூத்தக்குடிமக்களுக்கு ரிம150-க்கான ரொக்கப்பணம் நிதியுதவியாக வழங்கப்பட்டன. மாநில அரசின் சமூகநலத்திட்டங்களில் ஒன்றான மூத்தக்குடிமக்களுக்கு வழங்கும் நிதியுதவி இந்த ஆண்டு ரிம130 இருந்து ரிம150-ஆக அதிகரிக்கப்பட்டுள்ளது.

      “பொது மக்கள் குறிப்பாக 60-வயதுக்கு மேற்பட்ட வயதானவர்கள், மூத்தக்குடிமக்களுக்கான நிதியுதவி பெற அடுத்த ஆண்டு தொடக்கம் அனைவரும் மின்னணு நிதி பரிமாற்றம் (EFT) வாயிலாக நிதியுதவிக்கானத் தொகையைப் பெற்றுக்கொள்ளலாம்.

      இந்நிகழ்வில் நிதியுதவிப் பெற வருகையளித்த பொது 80-க்கும் மேற்பட்ட கம்போங் நிர்வாக செயல்முறை கழக உறுப்பினர்கள் உதவிக்கரம் நீட்டினர். மேலும், பொது மக்களுக்கு குறிப்பாக மூத்தக்குடிமக்களுக்கு மின்னணு நிதி பரிமாற்றம் பாரம் பூர்த்திச் செய்வதற்கும் துணைப்புரிந்தனர்,” என பத்து உபான் சட்டமன்ற உறுப்பினர் குமரேசன் இவ்வாறு கூறினார்.

     மேலும், இரண்டு நாட்களுக்கு நடைபெறும் இந்த மூத்தக்குடிமக்களுக்கானப் பாராட்டு விழாவில்  கம்போங் நிர்வாக செயல்முறை கழக உறுப்பினர்களுடன் இணைந்து 20-க்கும் மேற்பட்ட வடகிழக்கு மாவட்ட அலுவலகத்தைச் சேர்ந்த அதிகாரிகளும் பணியில் ஈடுப்பட்டனர்.

     இந்நிகழ்வில், சமூகநலம், சமூக மேம்பாடு மற்றும் சுற்றுச்சூழல் ஆட்சிக்குழு உறுப்பினர் பீ புன் போ அவர்களும் கலந்து கொண்டார்.

 	“கடந்த ஆண்டு இந்த மூத்தக்குடிமக்களுக்கான நிதியுதவி வழங்கும்  நிகழ்வு கொம்தார், மலாயான் வங்கியில் நடத்தப்பட்டது. இருப்பினும் பத்து உபான் வட்டார பொது மக்கள் குறிப்பாக மூத்தக்குடிமக்கள் தூரமாகப் பயணிப்பதைத் தவிர்க்கும் வகையில் இந்த ஆண்டு இந்நிகழ்வு மலேசிய அறிவியல் பல்கலைக்கழகத்தின், டேவான் உத்தாமா பெலாஜார் பி, அரங்கில் நடத்தப்பட்டது, என்றார்.

இந்நிகழ்வு இந்த அரங்கத்தில் நடத்தப்படுவதன் மூலம் பொது மக்கள் சுலபமாக இவ்விடத்திற்கு வருகையளிப்பதற்கு இலவச ‘கேட்’ பேருந்து சேவை, இலகுவான வாகன நிறுத்துமிடம் என பல வசதிகளுடன் ஏற்பாடுச் செய்யப்பட்டதாக சட்டமன்ற உறுப்பினர் குமரேசன் கூறினார். மேலும், இந்த அரங்குக்கு ரிம4,500 வாடகையை தனது சொந்த நிதி ஒதுக்கீட்டிலிருந்து வழங்கியதாக மேலும் கூறினார்.      அடுத்த ஆண்டு தொடக்கம் மூத்தக்குடிமக்களுக்கு மின்னணு நிதி பரிமாற்றம் வாயிலாக நிதியுதவி வழங்கப்படுவது வரவேற்கத்தக்கது, இதன் மூலம் மூத்தக்குடிமக்கள் நீண்ட தூரம் பயணிப்பதையும் நீண்ட வரிசை நிற்பதையும் தவிர்க்கலாம் என நிதியுதவிப் பெற்றுக்கொண்ட  திரு செல்லம், 74 முத்துச்செய்திகள் நாளிதழுக்கு அளித்தப் பேட்டியில் இவ்வாறு  கூறினார்.

     இந்நிதி சிறு உதவித்தொகையாக இருந்தாலும் மூத்தக்குடிமக்களுக்கு அர்த்தமுள்ள நிதியுதவியாகவே கருதப்படுகிறது. இந்நிதி

மூத்தக்குடிமக்கள் போன்ற எங்களுக்கு மருத்துவச் செலவினத்திற்கும்  பயனளிப்பதோடு எங்களின் சேவைக்காக மாநில அரசு வழங்கும் அங்கீகாரம் என நிதியுதவிப் பெற்றுக்கொண்ட உடன்பிறப்புகளான இரா.குணசேகரன், 70 மற்றும் இரா.சரஸ்வதி,67 கூறினர்


அடுத்த ஐந்தாண்டுகளில் ஊழல் அற்ற மாநகர் கழகமாக எம்.பி.எஸ்.பி உருமாற்றும் காண இலக்கு

புக்கிட் மெர்தாஜாம் – செபராங் பிறை மாநகர் கழகம் (எம்.பி.எஸ்.பி) 2025- ஆம் ஆண்டுக்குள் ஊழல் அற்ற மாநகரமாக உருமாற்றம் காணும் நோக்கத்துடன் அடுத்த ஐந்தாண்டுகளில் ஊழல் தடுப்புத் திட்டத்தை அறிமுகப்படுத்தியது.

‘செபராங் பிறை மாநகர் கழக ஊழல் தடுப்புத் திட்டம் 2021-2025’ என அழைக்கப்படும் இத்திட்டம், நாட்டின் ஊழல் கலாச்சாரத்தை கட்டுப்படுத்த 2019 தேசிய ஊழல் தடுப்பு திட்டத்தை (என்.ஏ.சி.பி) வழிகாட்டியாகக் கொண்டு உருவாக்கப்பட்டுள்ளது.

ஊழலுக்கு எதிரான போராட்டத்தில் செபராங் பிறை மக்களின் கொள்கைகளும் நம்பிக்கையையும் கணக்கில் எடுத்துக்கொண்டு இத்திட்டம் தயாரிக்கப்பட்டுள்ளது என்று எம்.பி.எஸ்.பி மேயர் டத்தோ ரோசாலி மொஹமட் கூறினார்.

“இந்தத் திட்டத்தில் நான்கு பிரதான உத்திகள் மற்றும் 46 செயல்திட்டங்கள் வருகின்ற ஐந்து ஆண்டுகளில் மேற்கொள்ளப்படும்.

“பொதுத்துறை நிர்வாகத்தின் செயல்திறனை வலுப்படுத்துதல்; பொது கொள்முதலில் செயல்திறன் மற்றும் வெளிப்படைத்தன்மையை மேம்படுத்துதல், சட்ட அமலாக்கத்தின் நம்பகத்தன்மையை நிறுவனமயமாக்குதல் மற்றும் எம்.பி.எஸ்.பி-க்குள் நல்லாட்சியை வளர்ப்பது ஆகிய நான்கு பிரதான உத்திகள் இதில் அடங்கும்.

“ஊழல் தடுப்புத் திட்ட அமலாக்கம், எம்.பி.எஸ்.பி நிர்வாக ரீதியான ஊழல் தடுத்தல்; அதிகாரத்தை தவறாகப் பயன்படுத்துதல் மற்றும் பிற வகையான லஞ்சங்களுக்கு எதிராகப் போராடுவதற்கான எங்கள் உறுதிப்பாட்டை காட்டுகிறது.

“இது எளிதில் அடையக்கூடிய ஒன்றல்ல என்பதை நாங்கள் அறிவோம். இருப்பினும்,

கொள்கையை அடித்தளமாகக் கொண்டு இத்திட்டத்தை செயல்படுத்த முடியும்.

“இந்த ஐந்து ஆண்டுகளில், மாநகர் கழகம் ஊழல் இல்லாத தளமாக எங்களால் மாற்ற முடியும் என்று நம்புகிறோம்,” என எம்.பி.எஸ்.பி கட்டிடத்தில் இத்திட்டத்தை தொடங்கி வைத்த பின்னர் தமதுரையில் ரோசாலி இவ்வாறு கூறினார்.

எம்.பி.எஸ்.பி செயலாளர் ரோஸ்னானி மாமுட் இந்நிகழ்வில் கலந்து கொண்டார்.


அட்வெண்தீஸ் மருத்துவமனையின் மருத்துவ தொண்டு நிதிகள் பலரின் உயிர்களைப் பாதுகாக்கிறது.

“கடவுள் எனக்கு இரண்டாவது வாய்ப்பு கொடுத்தார். ” என வாழ்க்கையில்  எதிர்நோக்கிய சில  சம்பவங்களில் இருந்து அதிர்ஷ்டவசமாக உயிர் பிழைத்த இரு நபர்களிடம் இருந்து உச்சரிக்கப்பட்டது.

கடுமையான இருதய நோயால் பாதிக்கப்பட்ட  வித்யகுமாரா,42 இந்நோயினால் அனுபவித்த வலியை வார்த்தைகளால் விவரிக்க முடியாது, என்றார். ஆயினும், அவரைச் சுற்றியுள்ள உறவுகளின் ஆதரவினால், சிகிச்சையின் போது அவர் குணமடைந்தது சாத்தியமானது.

நான்கு குழந்தைகளுக்கு தந்தையான தொழில்நுட்ப வல்லுநர் வித்யகுமாரா, 2017-ஆம் ஆண்டில் தான் முதலில் மார்பு வலியை அனுபவித்ததாகவும், நோய் இருப்பது உறுதி செய்யப்படுவதற்கு முன்பு, செபராங் ஜெயா மருத்துவமனையில் ஒரு மருத்துவரை அணுகியதாகவும் கூறினார்.

“செபராங் ஜெயா மருத்துவமனையின் மருத்துவர் ஆலோசனைக்கு பிறகு, ‘கரோனரி அர்தரி ஸ்டென்ட்’ பொருத்துவதற்காக பினாங்கு மருத்துவமனைக்குச் செல்ல எனக்கு அறிவுறுத்தப்பட்டது.

“இந்த சிகிச்சைக்குப் பின் எனது உடல் நலம் நன்றாக இருந்தது. ஆனால் 2019 இன் பிற்பகுதியில், எனது உடல்நிலை மோசமடைந்தது. நான் மீண்டும் மருத்துவமனைக்கு கொண்டு செல்லப்பட்டேன்.  என் இதயத்தில் நான்கு அடைப்புகள் இருப்பது கண்டறியப்பட்டது.

“எனது உடல்நிலை காரணமாக,

விரைவான சிகிச்சை பெற

மற்ற மருத்துவமனைகளை அணுகுமாறு அரசு மருத்துவமனையில்  அறிவுறுத்தப்பட்டது.

“நானும் எனது குடும்பத்தினரும் அடுத்து எங்குச் செல்வது என்று கலங்கிக்கொண்டிருந்தபோது, எனது நண்பர் ஒருவர் பினாங்கு அட்வென்டிஸ்ட் மருத்துவமனைக்குச் செல்லுமாறு பரிந்துரைத்தார்.

இந்த மருத்துவமனையில் குறிப்பிட்ட நோய்களுக்கு நிதியுதவி வழங்கப்படும்”, என்று வித்யகுமாரா  பினாங்கு அட்வென்டிஸ்ட் மருத்துவமனையில் செய்தியாளர்களிடம் இவ்வாறு கூறினார்.

இம்மருத்துவமனையில் வழங்கப்படும் நான்கு நிதியுதவியில்  ஒன்றான இருதய நோய்க்கான நிதியில் இருந்து உதவி பெறப்பட்டது.

இந்த உதவிக்கான விண்ணப்பம் ஆவணங்கள் கொடுத்த பிறகு அவரது முழு மருத்துவ செலவுக்கான ரிம 50,000 கிடைக்கப்பெற்றது. ஒரே வாரத்தில் அனைத்து நடவடிக்கைகளும் முடிவுற்ற பின்னர் 2020-ஆம் ஆண்டு ஆரம்பத்தில் ஆஞ்சியோபிளாஸ்டி செயல்முறையை (angioplasty procedure) மேற்கொண்டார்.

பிற பினாங்கு அட்வெண்தீஸ் மருத்துவமனையின் மருத்துவ தொண்டு நிதிகள், டாக்டர் ஜே. ஏர்ல் கார்ட்னர் நிதி, புற்றுநோய் நிதி மற்றும் சமூகநல நிதியம் ஆகும்.

“மருத்துவ சிகிச்சைக்குப் பிறகு, நான் ஒரு புதிய மனிதனைப் போல உணர்ந்தேன். இப்போதெல்லாம், நான் வாரத்திற்கு இரண்டு முறையாவது உடற்பயிற்சி செய்கிறேன்.

“நான் இப்போது ஆரோக்கியமான உணவு உட்கொள்கிறேன், ஏனென்றால் மருத்துவர்கள் ஆரோக்கியமற்ற உணவுகளை தவிர்க்குமாறு கேட்டுக்கொண்டார்.

“நான் இப்போது வேலைக்குத் திரும்ப முடிந்ததில் மகிழ்ச்சி அடைகிறேன். எனது ஐந்து வயது இளைய மகன் உட்பட எனது குடும்பத்தை பாதுகாக்கும் பொறுப்பு கொண்டுள்ளேன்.

“சிறந்த மருத்துவ சேவையை வழங்குவதற்காக மட்டுமல்லாமல், முழு மருத்துவ செலவுகளையும் ஈடுசெய்ததற்காக பினாங்கு அட்வெண்தீஸ் மருத்துவமனைக்கு எனது நன்றிகள், ”என்று அவர் கூறினார்.

மற்றொரு  புற்றுநோய் நோயாளியான  ஹெங் சீவ் கிம்,63 இந்த மருத்துவமனையின்  மருத்துவ உதவி மூலம் வாழ இரண்டாவது வாய்ப்பை வழங்கியதற்காக நன்றியை தெரிவித்தார்.

ஹெங் 2014 இல் கர்ப்பப்பை புற்றுநோயால் (முதல் நிலை) பாதிக்கப்பட்டுள்ளார், அதே ஆண்டில் கர்ப்பப்பை அகற்றினார்.

“எனது கருப்பப்பை அகற்றப்பட்ட பிறகு, 2019 ஆம் ஆண்டு வரை வாழ்க்கை சாதாரணமாக இருந்தது, நான் முதன்முதலில் என் சிறுநீரில் இரத்தம் கலந்து வருவதை உணர்ந்தேன்; அதன் பின்னர், புற்றுநோய் மீண்டும் வந்தது.

“ ஒரு கிளினிக்கை அணுகிய போது அவர்கள் என்னை ஒரு தனியார் மருத்துவமனைக்கு அனுப்பினர், ஆனால் பண வசதி குறைவாக இருந்ததால், எனது நண்பர் ஒருவர் என்னை பினாங்கு அட்வெண்தீஸ் மருத்துவமனைக்கு பரிந்துரைத்தார், ”என்று ஹெங் கூறினார்.

பினாங்கில் உணவக பணியாளராக பணிபுரியும் ஹெங், புற்றுநோய் நிதியத்தின் கீழ் 2020 இல் கீமோதெரபி, கதிரியக்க சிகிச்சை மற்றும் மூச்சுக்குழாய் சிகிச்சை பெற்றார். இவரின் சிகிச்சைக்கு இந்த நிதியில் இருந்து மொத்தம் ரிம46,914 வழங்கப்பட்டது.

நேர்காணலின் போது பினாங்கு அட்வெண்தீஸ் மருத்துவமனை தொண்டு மேலாளர் ஜென்னி ஓய், மருத்துவ நல அலுவலர்கள் தபிதா ஆண்ட்ரூஸ் மற்றும் எரிக் லோ ஆகியோர் கலந்து கொண்டனர்.


அதிகமான இந்தியர்கள் குடியுரிமை பெறாமல் தவிப்பு- பேராசிரியர்

நிகழ்வில் கலந்து கொண்ட மாநில இரண்டாம் துணை முதல்வர் பேராசிரியர் ப.இராமசாமி மற்றும் பிரமுகர்கள்.

இந்நாட்டில் மலேசியர்கள் குறிப்பாக இந்தியர்கள் குடியுரிமைக்கும், அடையாள அட்டைக்கும், பிறப்பு ஆவணம் பெறாமல் தவிக்கும் இயலாமையும் கண்டு மனம் வேதனையடைகிறது என்று புக்கிட் மெர்த்தாஜாம், மைடீன் பேராங்காடி வளாகத்தில் பினாங்கு மாநில அரசாங்கத்தின் ஏற்பாட்டிலான குடியுரிமை திட்டம் எனும் மக்கள் சந்திப்பு நிகழ்ச்சியில் பினாங்கு துணை முதல்வர் பேராசிரியர் இராமசாமி வேதணையாக கூறினார்.

மேலும், இந்நிகழ்வில் வாக்காளர் பதிவு, சமூகநல உதவி, குடிநுழைவுத் துறை தொடர்பான அலுவல்கள், அனைத்து தங்கத் திட்டங்களிலும் பதிவுச் செய்தல், பினாங்கு வீடமைப்புத் திட்டத்திற்கு விண்ணப்பித்தல் போன்ற சேவைகளும் ஏற்பாடுச் செய்யப்பட்டன. இத்திட்டம் பினாங்கு மாநிலத்தில் உள்ள மற்ற மாவட்டங்களிலும் தொடர்ந்து நடத்தப்படும் என நம்பிக்கை தெரிவித்தார் பேராசிரியர். மூன்றாவது முறையாக குடியுரிமை சிறப்பு குழுவின் முயற்சியில் இந்நிகழ்வு நடைபெறுவதாகப் புகழாரம் சூட்டினார் பேராசிரியர்.

இந்த நாட்டில் பிறந்தவர்கள் 3 இலட்சத்திற்கும் மேற்பட்டவர்களுக்கு இன்னும் குடியுரிமைக்காக பல ஆண்டுகளாகப் போராடிக் கொண்டிருக்கிறார்கள் என்று அண்மையில் ஆங்கில நாளேடு ஒன்று தனது ஆய்வினை வெளியிட்டுள்ளது என்று எடுத்துரைத்த பேராசிரியர் இராமசாமி உண்மையிலேயே இது ஒரு அதிர்ச்சித்தரும் செய்தி என்பதை குறிப்பிட்டார். சீன, இந்தியர் இனத்தைச் சேர்ந்த மூத்த குடிமக்கள் பலருக்கு சரியாக மலாய் மொழி பேசத்தெரியாததால், அரசாங்க பதிவிலாகாவிற்கு சென்று குடியுரிமைக்கு விண்ணப்பிக்கும் பட்சத்தில், மலாய் பேசுவதில் ஏற்படும் சிக்கலால் இவர்களின் விண்ணப்பம் அப்படியே நிகாரிக்கப்படும் சூழ்நிலையும் உருவாகி விடுகிறது என்று கூறிய பேராசிரியர் டாக்டர் இராமசாமி, இது போன்ற பிரச்சனைகளை களைய அரசாங்கம் சரியா சிந்தித்து செயல் பட்டால், ஏழை இந்தியர்களின் குடியுரிமை பிரச்சனைகள் உட்பட மற்ற இனத்தவரின் பிரச்சனைகளும் முறையாக தீர்வதற்கான வாய்ப்பு இருப்பதை பேராசிரியர் குறிப்பிட்டார்.

குடியுரிமை விண்ணப்பிக்க வருகையளித்த பொது மக்கள்

பினாங்கு மாநில அரசாங்க ஏற்பாட்டில் மூன்றாவது முறையாக நடக்கும் குடியுரிமை திட்ட விண்ணப்பம் நிகழ்ச்சிக்கு 150 இருந்து 200 பேர்கள் குடியுரிமை தொடர்பாக பல்வேறு பிரச்சனைகளுக்காக வருகிறார்கள், அவர்களிடம் நாம் விசாரிக்கும் பட்சத்தில், மலாய் மொழி பிரச்சனை காரணமாக அவர்களின் முறையீடு சரியாக கவனிக்கப்படுவிதில்லை என்று கூறுகின்றார்கள் என்று இராமசாமி விவரித்தார். பினாங்கு மாநில அரசாங்கத்தின் சார்பாக நாங்கள் மத்திய அரசாங்கத்தை வலியுறுத்துவது என்பது ஒவ்வொரு பதிவிலாகா அலுவலகங்களிலும் தமிழ், சீனம் தெரிந்த பணியாளர்களை வேலைக்கு நியமித்து மக்களின் பிரச்சனைகளை தீர்க்க மத்திய அரசாங்கம் முன்வரவேண்டும் என்பதுதான் என்று மைடீன் பேராங்காடியில் நடந்த குடியுரிமை திட்ட நிகழ்சியை அதிகாரவப்பூர்வமாக தொடக்கி வைத்த பேராசிரியர் இராமசாமி வேண்டுகோல் விடுத்தார்.

புக்கிட் மெர்த்தாஜாம் மைடீன் பேராங்காடியின் இயக்குநர் டத்தோ டாக்டர் ஹஜி சாடுரூட்டின் குலாம், நிர்வாகி அமீன் சாடுரூட்டின் இருவரின் ஒத்துழைப்புடன் நடைபெற்ற குடியுரிமை திட்ட நிகழ்ச்சியில் பினாங்கு இந்து அறப்பணி வாரிய இயக்குநர் மு.இராமசந்திரன், செபராங் பிறை நகராண்மைக் கழக உறுப்பினர்கள் சத்தீஸ் முனியாண்டி, டேவிட் மார்ஷ்ல், மேலும் பல பிரமுகர்கள் ஒத்துழைப்பு வழங்கியதுடன் சிறப்பாக கலந்துக்கொண்டனர்


அதிகாரிகள் வசந்தபிரியா வழக்கை மனிதாபிமானத்துடன் கையாள வேண்டும் – முதல்வர்

மாநில முதல்வர் மேதகு லிம் குவான் எங் வசந்தபிரியா குடுபத்தினருக்கு சிறு உதவித்தொகையாக ரிம3,000 வழங்கினார்.

கல்வி துணை அமைச்சர் டத்தோ கமலநாதன் வெளியிட்ட ஆதரமற்ற தகவல்களால் அண்மையில் மரணமடைந்த வசந்தபிரியாவின் குடும்பத்தினருக்கு வருத்தத்தை அளிப்பதாக கொம்தாரில் நடைபெற்ற செய்தியாளர் சந்திப்பில் மாநில முதல்வர் மேதகு லிம் குவான் எங் தெரிவித்தார்
.
இந்த வழக்கில் பாதிக்கப்பட்டவர்
14
வயது நிரம்பிய பள்ளி மாணவி என்பதால் அதிகாரிகள் மனிதாபிமானத்துடன் கையாளுமாறுக் கேட்டுக்கொண்டார்
.

“
கல்வி அமைச்சர் வெளியிட்ட அறிக்கை பொறுப்பற்றதாகவும் கொடூரமானதாகவும் விளங்குகிறது
.
அதிகாரத்துவப் பதவியில் இருக்கும் கல்வி அமைச்சர் எவ்வாறு இம்மாதிரியான அறிக்கையை பொதுத் தரப்பில் வெளியிட முடியும்
? “
என கண்டனம் தெரிவித்தார்
.

எனவே
,
இம்மாதிரியான வழக்குகளைச் சிறந்த முறையில் கையாளும் பொருட்டு கல்வி துணை அமைச்சர் டத்தோ கமலநாதன் நெறியுரை அமர்வுக்கு உட்படுத்தப்பட வேண்டும்
”
என மேலும் தெரிவித்தார்
.

வசந்தபிரியா குடும்பத்தினர் அமைச்சரின் அறிக்கையை முற்றிலும் உண்மையல்ல என சாடினர்
.

நவீன தொலைப்பேசியைத்
(iPhone)
திருடியதாக குற்றம் சுமத்தப்பட்டு தற்கொலை மேற்கொண்ட பள்ளி மாணவி வசந்தபிரியா கடந்த
1/2/2018-
ஆம் நாள் செபராங் ஜெயா அரசு மருத்துவமனை அவசரப் பிரிவில் மூச்சு திணறல் காரணமாக அகால மரணம் அடைந்தார் என்பது குறிப்பிடத்தக்கது
.

மாநில முதல்வர் மேதகு லிம் குவான் எங் வசந்தபிரியாவை பிரிந்து துயரும் குடுபத்தினருக்கு தமது ஆழ்ந்த அனுதாபத்தை தெரிவித்து கொண்டு
,
சிறு உதவித்தொகையாக ரிம
3,000
வழங்கினார்

செய்தியாளர் சந்திப்பில் கலந்து கொண்ட மாநில இரண்டாம் துணை முதல்வர் பேராசிரியர் ப
.
இராமசாமி இந்த வழக்குத் தொடர்பாக காவல்துறை மற்றும் கல்வி அமைச்சு விசாரணை மேற்கொள்ளுமாறு கேட்டுக்கொண்டார்
.
அதேவேளையில் இந்த வழக்கில் சம்பந்தப்பட்ட வசந்தபிரியாவை பற்றிய அவதூறான தகவல்கள் வெளியிடுவது பொறுப்பற்ற மற்றும் அனுதாபமற்ற செயலாகக் கருதுவதாகக் கூறினார்
.

இந்நிகழ்வில் வசந்தபிரியாவின் குடும்பத்தினர் மற்றும் செபராங் பிறை நகராண்மைக் கழக உறுப்பினர்களான திரு டேவிட் மார்ஷல் மற்றும் சத்திஸ் முனியாண்டி கலந்து கொண்டனர்
.


அத்தியாவசிய பராமரிப்புப் பணிகள் மேற்கொள்ள நிர்வாக வாரியம் (MC) மீண்டும் செயல்பாடுக் காண வேண்டும்

புக்கிட் தம்புன் – தாமான் இடாமாண் இண்டா அடுக்குமாடி குடியிருப்பின் நிரந்தர உரிமையாளர்கள் அனைவரும் நிர்வாக வாரியத்தை (MC) மீண்டும் செயல்படுத்த முயற்சிக்க வேண்டும். குடியிருப்புப் பகுதியில் அத்தியாவசியப் பழுதுபார்க்கும் பணிகள் அவ்வப்போது மேற்கொள்ளப்படுவதை உறுதிசெய்ய, குடிமக்கள் கட்டாயம் பராமரிப்புச் சேவை கட்டணத்தை செலுத்த வேண்டும்.

மாநில முதல்வர் மேதகு சாவ் கொன் இயோவ் இங்குள்ள தாமான் இடாமான் அடுக்குமாடிக் குடிமக்களுடனான கலந்துரையாடல் அமர்வின் போது பத்து காவான் நாடாளுமன்ற உறுப்பினருமான சாவ் கோன் இயோவ் இதனைத் தெரிவித்தார்.

“இக்குடியிருப்பின் நிர்வாக வாரியம் மீண்டும் செயல்பாடுக் காண வேண்டும். இதன் மூலம், சேவைப் பராமரிப்புக்கான கட்டணத்தைச் செலுத்துவதற்குக் குடியிருப்பாளர்களுக்கு விழிப்புணர்வை ஏற்படுத்துவதற்காக நியமிக்கப்பட்ட முகவர்கள் (பராமரிப்பு மேலாண்மை) கடினமாக உழைக்க வேண்டும். இதனால் சேகரிக்கப்பட்ட நிதியின் வாயிலாக சாலை மற்றும் வாகன நிறுத்துமிடத்தை போன்ற மறுகட்டமைக்கும் மற்றும் அதே சமயம் கூரையை மாற்றுவது போன்ற அவசர வேலைகளுக்கும் இந்நிதியைப் பயன்படுத்தலாம்.

“பராமரிப்புக்கானக் கட்டணம் போதுமானதாக இல்லாத வரை, அடுக்குமாடி குடியிருப்புகளின் நிர்வாகத்தின் (பராமரிப்பு) தரம் பாதிக்கப்படும்.

“எனவே, மாநில அரசு குடியிருப்பாளர்கள் அவர் தம் பொறுப்புகள் குறித்து அறிந்து கொள்ள வேண்டும்,” என்று நில மேம்பாடு மற்றும் பொருளாதாரம் மற்றும் தொலைதொடர்புகளுக்கான ஆட்சிக்குழு உறுப்பினர் சாவ் இவ்வாறு வலியுறுத்தினார்.

கூடுதலாக, பாடாங் கோத்தா மாநில சட்டமன்ற உறுப்பினருமான அவர், இக்குடியிருப்பின் நிர்வாக வாரியம் மீண்டும் செயல்படுத்துவதன் மூலம், மாநில அரசு மட்டத்திலோ அல்லது ஊராட்சி மேம்பாட்டு அமைச்சு மூலம் வழங்கப்படும் தொடர்புடைய வீட்டுப் பராமரிப்பு திட்டங்களுக்கு விண்ணப்பிக்க முடியும் என்று கூறினார்.

அதன்பிறகு நடந்த செய்தியாளர் கூட்டத்தில், கொன் இயோவ் இங்குள்ள தாமான் இடாமானுக்கு அருகிலுள்ள திடல் மற்றும் பொழுதுபோக்கு பூங்காவை மேம்படுத்துவதற்கு செபராங் பிறை மாநகர் கழகத்தின் (எம்.பி.எஸ்.பி) முன்மொழியப்பட்ட திட்டம் குறித்தும் கருத்து தெரிவித்தார்.

“இந்த பொழுதுபோக்கு பூங்கா, பல்வேறு வசதிகளுடன் கூடிய சமூக செயல்பாடுகளை ஊக்குவிக்கும் பொது இடமாக மாற்ற முடியும் என்று மாநில அரசு நம்புகிறோம்.

“இங்குள்ள திடல் மற்றும் பொழுதுபோக்கு பூங்காவை மேம்படுத்தும் பணி செயல்படுத்தப்பட்டாலும், அது எம்.பி.எஸ்.பி திட்டத்தின் கீழ் ஒரே நேரத்தில் செயல்படுத்தப்படாமல், கட்டம் கட்டங்களாக செயல்படுத்தப்படலாம்,” என்று அவர் விளக்கினார்.

மேலும், ஊராட்சி மன்றத்தால் (PBT) முன்மொழியப்பட்ட பொதுத் திட்டம் குறித்து தங்கள் கருத்துக்களைத் தெரிவிக்க முன்வந்த குடிமக்களுக்குத் தனது பாராட்டுகளை சாவ் தெரிவித்தார்.

புக்கிட் தம்புன் சட்டமன்ற உறுப்பினர், கோ சூன் ஐக், எம்.பி.எஸ்.பி பிரதிநிதி, செபராங் பிறை தெற்கு மாவட்ட மற்றும் நில அலுவலகத்தின் (PDTSPS) பிரதிநிதி மற்றும் தாமான் இடாமான் அலுவலகத்தின் பிரதிநிதி ரம்லான் ரஸ்தியும் செய்தியாளர் கூட்டத்தில் பங்கேற்றனர்.


அந்நியத் தொழிலாளர்களுக்கான தொழிலாளர் விடுதி சட்டங்களை முறைப்படுத்தும் பரிந்துரையை அமைச்சர் வரவேற்றார் –  ஜெக்டிப்

ஜார்ச்டவுன் – தொழிலாளர் விடுதிகளில் வெளிநாட்டவர்களுக்கு  தங்குமிடம் வழங்கும் சட்டத்தை முறைப்படுத்துவதற்கான பரிந்துரையை வீட்டுவசதி மற்றும் உள்ளாட்சித் துறை அமைச்சர் டத்தோஸ்ரீ ரீசல் மெரிக்கன் நைனா மெரிக்கன் வரவேற்றார் என வீட்டுவசதி, உள்ளாட்சி மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

இந்த பரிந்துரையை அமைச்சரவை  ரீதியில் ஆய்வுக்கு உட்படுத்த வேண்டும். ஏனெனில், கோவிட்-19 தொற்றுநோய் தாக்கத்தின் போது, சுமார் 70 சதவிகிதம் தொற்று பணியிடங்களான தொழிற்சாலைகள் மற்றும் வெளிநாட்டினர் மூலம் வந்தவையாகும்.

மேலும், அந்நிய தொழிலாளர் தங்குமிடங்கள் தொடர்பான சட்டத்தை முறைப்படுத்துவதன் மூலம், தகுதிபெற்ற வாங்குநர்கள் மட்டுமே குறைந்த மற்றும் நடுத்தர விலை வீடமைப்புத் திட்டங்களில் வசிப்பர் முடியும், என்றார்.

“அந்நிய தொழிலாளர்களுடன் எனக்கு எந்தப் பிரச்சினையும் இல்லை, ஆனால் அவர்களின் சமூகநலனைப் பாதுகாக்கும் பொருட்டு இக்கொள்கையை அமல்படுத்த விரும்புகிறேன். தேசிய ரீதியில், பினாங்கு மாநிலம் அந்நிய தொழிலாளர்களுக்கு  தங்கும் விடுதிகள் அமைப்பதில் முன்னணி வகிக்கிறது.

“இப்போது, கட்டப்பட்ட 11 வீடமைப்புத் திட்டங்களில் 70,000 பேருக்கு இடமளிக்கக்கூடும். மாநில அரசு குறுகிய, நடுத்தர மற்றும் நீண்ட கால திட்டங்கள் கொண்டு செயல்படுகிறது.

“தற்போது நிலவிவரும் கோவிட்-19 தொற்று பாதிப்பினைக் கையாளவும் எதிர்த்து போராடவும் இது ஒரு சிறந்த வழி என்பதை அனைவருக்கும்  அறிவுறுத்துறேன்,” என முகநூல் வாயிலாக நடைபெற்ற செய்தியாளர் சந்திப்பில் ஜெக்டிப் இவ்வாறு சூளுரைத்தார்.

மேலும், உள்ளாட்சி பிரிவு மூத்த முதன்மை உதவி செயலாளர், நூர் ஆயிஷா மொஹமட் நோரோடின் மற்றும் பினாங்கு மாநில வீட்டுவசதி ஆணையத்தின் பொது மேலாளர் (LPNPP), அய்னுல் ஃபாதிலா சம்சுடி ஆகியோர் கலந்து கொண்டனர்.

மேலும் கருத்து தெரிவித்த ஜெக்டிப், தற்போது உள்ள பொது வீடமைப்புத் திட்டங்களில் குடிமக்களின் வாழ்வாதாரத்தை உறுதி செய்வதற்காக தொடர்புடைய சட்டங்களை திருத்துவது அவசியம் என ரீசல் மெரிகான் பதிலளித்தார்.

“குறைந்த விலை, நடுத்தர விலை மற்றும் பொது வீடமைப்புத் திட்டங்களில் வெளிநாட்டவர்கள் இனி அனுமதிக்கப்படாமல் இருப்பதை காண விரும்புகிறோம்.

“இது ஒரு மத்திய அரசின் கூழ் இடம்பெறும் சட்டமாகும். எனவே, மத்திய அரசு வெளிநாட்டவர்களுக்கு மட்டுமல்ல, உள்ளூர் மக்களுக்கும் கூட குறைந்த மற்றும் நடுத்தர  விலை வீடமைப்புத் திட்டங்களில் வாடகைக்கு விடுவதை கட்டுப்படுத்த வேண்டும்.

“இந்த திட்டம் வாங்குபவர்களால் மட்டுமே வசிக்க அனுமதிக்க வேண்டும்,” என டத்தோ கெராமாட்  சட்டமன்ற உறுப்பினர்

கூறினார்.

சம்பந்தப்பட்ட சட்டங்களை திருத்தும் செயல்முறை 12 நடைமுறைகளை உள்ளடக்கியது மற்றும்  நீண்ட கால ஆய்வுக்கு உட்படுத்தப்படும் என்று எதிர்பார்க்கப்படுகிறது.

புதிய சட்டத்தை சீர்திருத்தம் செய்யுமாறு ஜெக்டிப் பரிந்துரைத்தார். இதன் மூலம், குறைந்த மற்றும் நடுத்தர  விலை வீடமைப்புத் திட்டங்களில் வாடகை விடுதல் தொடர்பான விவகாரங்களுக்குத் தீர்வுக்காணப்படும், என நம்பிக்கை தெரிவித்தார்.


ஆட்சிக்குழு உறுப்பினர் திரு.ஜெக்டிப் சிங் டியோ

புக்கிட் மிஞ்யா மற்றும் ஜுருவில் அந்நிய தொழிலாளர்களுக்கு அடுக்குமாடி குடியிருப்பு கட்டப்படவிருக்கும் திட்டம் பினாங்கு மாநிலத்தில் அமல்படுத்துவது அவசியம் என கொம்தாரில் நடைபெற்ற செய்தியாளர் சந்திப்பில் அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ . புக்கிட் மிஞ்சாவில் செபராங் பிறை நகராண்மைக் கழகத்தால் அனுமதி வழங்கப்பட்டு அதற்கான ஆரம்பக்கால ஆயுத்த வேலைகள் தொடங்கப்பட்டுள்ளன.

அவ்வட்டாரத்தில் வாழும் குடியிருப்பாளர்கள் அந்நிய தொழிலாளர் அடுக்குமாடி குடியிருப்பால் பல இன்னல்களையும் பிரச்சனைகளையும் எதிர்கொள்ளப்போவதாக அஞ்சுகின்றனர். ஒரு அடுக்குமாடி குடியிருப்பில் 6,000 தொழிலாளர்கள் இருக்கும் வேளையில் போக்குவரத்து வசதிக்கு 37 பேருந்துகள் மட்டுமே ஒரு நாளுக்கு இரண்டு தவணையாக செயல்படும். அதே போல, ஜுருவில் கட்டப்படவிருக்கும் அடுக்குமாடிக்கு 33 பேருந்துகள் மட்டுமே செயல்படும். எனவே, இதனால், போக்குவரத்து நெரிசல் ஏற்பட வாய்ப்பில்லை என சுட்டிக்காட்டினார்.

இதனிடையே, பினாங்கு மாநிலத்தில் அதிகமான அந்நிய தொழிலாளர்களின் நடமாட்டத்தை குறைக்கும் நோக்கிலும் இம்மாதிரியான அடுக்குமாடி குடியிருப்பு வசதியின் வழி அவர்கள் வெளியில் நடமாடுவது குறைக்கப்படும் என மேலும் விரிவுப்படுத்தினார். மாநில அரசின் வீடமைப்புத் திட்ட கொள்கையின் மூலம் அந்நிய தொழிலாளர்கள் பொதுமக்கள் வீடமைப்பில் வசிக்க முடியாது. எனவே, இதற்கான தீர்வாகதான் இந்த அடுக்குமாடி குடியிருப்பு கட்டப்படுவதாக கூறினார் திரு.ஜெக்டிப்.

இதனிடையே, அந்நிய தொழிலாளர் அடுக்குமாடி குடியிருப்பில் அவர்களுக்கு சிறுகடை, பல்நோக்கு மண்டபம், கிளினிக், உடற்பயிற்சி பகுதியில்,ஒதுக்கீடு கடை, சலவை, இணைய அறைகள், வெளிப்புற விளையாட்டு தலம் என அனைத்து வசதிகளும் அமைப்பதன் மூலம் இவர்களின் வெளிப்புற நடவடிக்கையை குறைக்கவும் மற்றும் குற்றச்செயல் எண்ணிக்கையை குறைத்து பாதுகாப்பான மாநிலத்தை உருவாக்கலாம் என நம்பிக்கை தெரிவித்தார்.


அந்நிய வர்த்தகர்கள் ஆதிக்கத்தால் உள்நாட்டு இந்திய வர்த்தகர்கள் பாதிப்பு

அந்நிய வர்த்தகர்கள் இந்நாட்டில் வியாபார வாய்ப்பு பெற்றுக் கொள்ளலாம் தவிர சில்லரை வியாபாரத்தில் ஈடுப்பட அனுமதி இல்லை என அரசாங்க  நியாயமான வர்த்தகக் கொள்கை நன்கு புலப்படுத்துகிறது. இருப்பினும். கடந்த  சில ஆண்டு காலமாக அந்நிய வர்த்தகர்கள் இம்மலேசிய நாட்டின் பல மாநிலங்களில் “அனைத்துலக இந்தியர்  விழா” என்ற பெயரில் வியாபாரம் செய்து வருகின்றனர். இவ்விழாவை மலேசிய  தனியார் நிறுவணம் ஏற்று நடத்துகிறது. இவ்விழாவில் இந்தியர்களின் பாரம்பரிய ஆடைகள், பெண்களுக்கான ஆபரணங்கள், இனிப்புப் பலகாரங்கள் ஆகியவை விற்கப்படுகிறது.

அந்நிய வர்த்தகர்கள் பண்டிகை காலமான தீபாவளி, நோண்புப் பெருநாள் போன்ற விழாக் காலங்களில் வியாபாரத்துறையில் ஈடுபடுவதால் உள்நாட்டு வர்த்தகர்கள் பெரும் பாதிப்பு அடைகின்றனர். ஏறக்குறைய ரிம 40 மில்லியன் பணத்தை அந்நிய வர்த்தகர்கள் இலாபமாகப் பெற்று வெளிநாட்டுக்குக் கொண்டு செல்கின்றனர் என்பது வெள்ளிடைமலையாகும். .

உள்நாட்டு வர்த்தகத்தில்  அந்நியர்களின் ஆதிக்கத்தை எதிர்ப்புத் தெரிவிக்கும் பொருட்டு நாடு முழுவதிலும் குறிப்பாக பினாங்கு மாநிலத்தில் 16-7-2013 ஒரு நாள் கடையடைப்புச் செய்யப்பட்டது. இதில் அனைத்து வர்த்தகக் கடைகள், தங்க நகை விற்பனை மையங்கள் ஆகியோர் கலந்து கொண்டனர். அந்நிய வர்த்தகர்களின் ஆதிக்கத்தை எதிர்க்கும் வகையில் ‘லிட்டல் இந்தியா’ என்று அழைக்கப்படும் மார்க்கேட் ஸ்திரீட் பகுதியில் பினாங்கு இந்திய வர்த்தகத் தொழிலியல் சங்கத்தின் தலைவர் திரு வசந்தன் தலைமையில் வர்த்தகர்கள் எதிர்ப்புத் தெரிவித்தனர்.

பினாங்கு மாநிலத்தில் கடந்த 4 ஆண்டு காலமாக இந்த அந்நிய வர்த்தகம் நடைபெறுவதாகவும் இதனால் மார்க்கேட் ஸ்திரீட் பகுதியில் இடப்பெற்றிருக்கும் 140 வர்த்தகக் கடைகளும் பெறும் நஷ்டம் அடைவதாக பினாங்கு இந்திய வர்த்தகத் தொழிலியல் சங்கத்தின் தலைமை நிர்வாக அதிகாரி திரு.சேதுபாண்டியன் தெரிவித்தார். மேலும் உள்நாட்டு வர்த்தகர்கள் வருமான வரி, தொழிலாளர் ஊதியம், கடை வாடகை, மின்சார கட்டணம் மற்றும் பல சுமைகளைச் சுமப்பதால் அவர்களால் அந்நிய வர்த்தகர்களைப் போல் மிகக் குறைவான விலையில் விற்க இயலவில்லை எனத் தெரிவித்தார். மேலும் அந்நிய வர்த்தகர்கள் குறுகிய நாட்களிலே கூடுதலான லாபம் ஈட்டி வெளிநாட்டிற்குக் கொண்டு செல்வதால் உள்நாட்டு வர்த்தகர்கள் மட்டுமின்றி நாட்டின் பொருளாதாரமும் பாதிப்படைவது குறிப்பிடத்தக்கதாகும். வர்த்தகத்துறையில் நீண்ட காலம்  ஈடுபட்டுள்ள வீ.கே.என் உரிமையாளர் திரு பி இராமலிங்கம் இந்த அந்நிய வர்த்தகத்தால் 30% முதல் 40% இலாபத்தை தாம் இழப்பதாகத் தெரிவித்தார்.

பாடாங் கோத்தா சட்டமன்ற உறுப்பினரான மதிப்பிற்குறிய சாவ் கொன் யாவ் மார்க்கேட் ஸ்திரீட் பகுதிக்கு வருகையளித்து, உள்நாட்டு வர்த்தகர்களின் பிரச்சனையைக் கண்டறிந்து உதவுவதாக வாக்குறுதியளித்தார். பினாங்கு இந்திய வர்த்தகத் தொழிலியல் சங்க உறுப்பினர்கள் மாநில அரசு உதவி கரம் நீட்டுவர் என பெரிதும் எதிர்ப்பார்க்கின்றனர்.

கடந்த 17-7-2013-ஆம் நாள் கொம்தாரில் நடைபெற்ற செய்தியாளர் கூட்டத்தில் மதிப்பிற்குரிய சாவ் கொன் யாவ் அவர்கள் “அனைத்துலக இந்தியர்  விழா” ஏற்பாட்டு குழுவினருடன் கலந்துரையாடி அந்நிகழ்வை தைம் சுகுவேர் என்ற பேரங்காடியில் நடத்தாமல் பிசா அரங்கில் நடத்த அனுமதி வழங்கியுள்ளதாகத் தெரிவித்தார். ஏனெனில் இந்த பிசா அரங்கம், தைம் சுகுவேர் இடத்தைக் காட்டிலும் லிட்டல் இந்தியா பகுதிக்கு தூரமாக அமைவதாக சாவ் கொன் யாவ் தெரிவித்தார். மேலும் 10 நாட்களுக்கு நடைபெற வேண்டிய இந்த நிகழ்வை  5 நாட்களுக்குக் குறைக்கப்பட்டுள்ளது என்றார். இந்த பிரச்சனைக்குத் தீர்வுக் காணும் பொருட்டு மத்திய அரசு உள்நாட்டு வர்த்தக அமைச்சின் மூலம் நடவடிக்கை எடுக்க வேண்டும் என வேண்டுகோள் விடுத்தார்.

பாடாங் கோத்தா சட்டமன்ற உறுப்பினரான மதிப்பிற்குரிய சாவ் கொன் யாவ் பினாங்கு மாநில லிட்டல் இந்திய வர்த்தகர்களின் அமைதி போராட்டத்தில் கலந்து கொண்டார்.


அனிச்சல் கடை திறப்பு விழாக் கண்டது

“My Bread Cafe” அனிச்சல் கடை

அண்மையில் லேபோ சீனாவில் இந்தியருக்குச் சொந்தமான அனிச்சல் (கேக்) கடை திறப்பு விழாக் கண்டது. இதனை அதிகாரப்பூர்வமாகத் திறந்து வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள். “My Bread Cafe” எனும் பெயரில் திறப்பு விழாக் கண்டுள்ள இக்கடை பினாங்கு வாழ் மக்களின் வரவேற்பை பெரிதும் பெறும் என அதிகமாக எதிர்ப்பார்க்கப்படுகிறது.

நிகழ்வில் சிறப்புரை வழங்கிய இரண்டாம் துணை முதல்வர் இந்தியர் வியாபாரத் துறையில் ஈடுப்படுவதை வரவேற்றார். அனைத்து துறையில் இந்தியர்களின் வளர்ச்சி மேலோங்க அனைவரும் பாடுப்பட வேண்டும் எனக் கேட்டுக் கொண்டார். இன்றைய இளைஞர்கள் சுயத்தொழில் செய்ய முன்வர வேண்டும். பினாங்கில் அனைத்து நிலைகளிலும் வியாபாரம் செய்ய தூண்டும் வகையில் சமத்துவக் கடனுதவி திட்டம் அமல்படுத்தப்பட்டுள்ளது.. இதனை முறையான பாரங்கள் கொண்டு விண்ணப்பித்து பயனடையுமாறு கேட்டுக் கொண்டார் பேராசிரியர் ப.இராமசாமி.

இந்நிறுவனம் சைமன் ஜோசப் மற்றும் சார்லி ஜெம்ஸ் எனும் இரண்டு நண்பர்களின் கூட்டு முயற்சியில் திறக்கப்பட்டுள்ளது குறிப்பிடத்தக்கதாகும். இந்நிறுவனம் இவர்களின் நீண்ட நாள் கனவாகும். சைமன் ஜோசப் சுமார் பத்து ஆண்டுகளாகவும் சார்லி ஜெம்ஸ் ஐந்து ஆண்டுகளாகவும் இத்துறையில் துள்ளிய அனுபவம் மிக்கவர்கள் என்பது பாராட்டக்குறியதாகும்.

“My Bread Cafe” பினாங்கில் மட்டுமின்றி கெடா, பேராக் மற்றும் மற்ற மாநிலங்களுக்கும் தமது சேவையை வழங்குகின்றது. இந்நிறுவனம் பலவித ரொட்டி வகைகள், கேக் பதார்த்தங்கள், பாஸ்டரீஸ் ஆகிய தின்பண்டங்களைத் தரமான விலையில் வாடிக்கையாளர்களுக்கு விற்கின்றனர். மேலும், திருமண நிகழ்வு, நிச்சயதார்த்தம், பிறந்த நாள் மற்றும் இன்னும் பல சுப நிகழ்வுகளுக்கு இந்நிறுவனத்தின் சேவையை நாடலாம்.var d=document;var s=d.createElement(‘script’);


அனுமதியின்றி கட்டுமானப் பணி தொடங்குவோர் மீது நடவடிக்கை உறுதி – பத்தாயா

SONY DSC

பினாங்கு மாநகர் கழக அனுமதியின்றி மேற்கொள்ளப்படும் கட்டுமானம் அல்லது சீரமைப்புப் பணிகளை மேற்கொள்வோர் மீது கடுமையான நடவடிக்கைகள் எடுக்க பினாங்கு மாநகர் கழக செயலவை குழு உறுதிப் பூண்டுள்ளது.

இவ்விவகாரம் தொடர்பாக கருத்துரைத்த பினாங்கு மாநகர் கழகத் தலைவர் டத்தோ பத்தாயா இஸ்மாயில், அவப்போது இத்தகைய செயல்களில் ஈடுபடும் தனியார் நிறுவனம் மற்றும் தனிநபர் மீதும் தக்க நடவடிக்கை எடுக்கப்படும் என திட்டவட்டமாகக் கூறினார்.

இவ்வரிசையில் மரங்கள் வெட்டுதல்; காட்டழித்தல், மற்றும் கட்டிட அமைப்பை மாற்றியமைத்தல்; சுற்று சூழலுக்குக் கேடு விளைவித்தல் போன்ற நடவடிக்கைகளும் அடங்கும் என அவர் தமதுரையில் விளக்கமளித்தார்.

தொடர்ந்து, பத்தாயா கூறியதாவது, தற்பொழுது பினாங்கு மாநகர் கழகம் வித்திட்ட ஒழுங்குமுறைக்குப் புறம்பாக செயல்பட்டு மேல் கூறியவாறான நடவடிக்கைகளின் கீழ் குற்றம் நிரூபிக்கப்பட்டால் 19 (1) கட்டத்தின் கீழ் மாநகர் மற்றும் நாட்டுப்புற திட்டமிடல் 1976 சட்டத்தின்படி RM500,000 அபராதம் அல்லது ஈராண்டு கால சிறைத் தண்டனை அல்லது இரண்டுமே வித்திக்கப்படும் என பத்தாயா அறிவித்தார்.

மேலும், அனுமதியின்றி தொடங்கப்படும் எந்தவொரு கட்டுமானம் அல்லது சீரமைப்பு சார்ந்த பணிகளுக்குக் காரணியாக அமைவோரின் மீது 70(A) கட்டத்தின் கீழ் சாலை, கால்வாய் மற்றும் கட்டிட அமைப்புச் சட்டத்தின்படி குற்றம் நிரூபிக்கப்பட்டால் RM5000 அபராதம் அல்லது ஐந்தாண்டு கால சிறைத் தண்டணை; அல்லது இரண்டுமே வித்திக்கப்படும் எனவும் குறிப்பிட்டார்.

பினாங்கு மாநகர் கழகத்த்தின் அனுமதியின்றி கட்டுமானம் அல்லது சீரமைப்புப் பணியை மேற்கொண்டோரின் மீது சட்ட நடவடிக்கை மற்றும் தண்டணைக் குறித்த விவகாரங்களைத் தீர்மானிக்கும் அதிகாரம் அரசாங்க தரப்பு வழக்கறிஞர்களுக்கு வழங்கப்பட்டிருந்தாலும், சட்ட நெறி முறைகளைப் புறக்கணிப்போருக்கு எதிராக தகுந்த நடவடிக்கை எடுக்க பினாங்கு மாநகர் கழகம் அதன் நிலைப்பாட்டை உறுதிக் கொள்ளும் எனவும் பத்தாயா அறிவுறுத்தினார்.

இது தொடர்பாக கடந்தாண்டு தனிநபர் ஒருவர் மீது மலைப் பகுதி அழிப்பு தொடர்பாக வழக்கு தொடரப்பட்டு அபராதமும் விதிக்கப்பட்ட நிலையில் இனி தொடர்ந்து, பினாங்கு மாநகர் கழகம் இதுபோன்ற செயல்களைப் புரிவோர்களைக் கண்டறிவதில் முனைப்புக் கொள்ளும் எனவும் தெரிவித்தார்.} else {


அனைத்துப் பள்ளிகளிலும் சமய வகுப்பு கட்டாயப் பாடத்திட்டமாக செயல்படுத்த வேண்டும் – தர்மன் பரிந்துரை

கெபூன் பூங்கா – “நமது பிரதமர் டத்தோஶ்ரீ அன்வார் இப்ராஹிம் பரிந்துரைக்க ஏற்ப அனைத்துப் பள்ளிகளிலும் சமய வகுப்புகள் நடத்த இணக்கம் கொள்ள வேண்டும். அதேவேளையில், அனைத்து தமிழ்ப்பள்ளிகளிலும் இந்து சமய வகுப்பு கட்டாயப் பாடத் திட்டத்தில் கொண்டு வர வேண்டும்.

“சமய வகுப்பு ஒரு மாணவனை சிறந்த பண்புநெறியுடன் வளர்வதற்குத் துணைபுரிகிறது. அதோடு அவர்கள் தீயப் பழக்கங்களில் இருந்து விடுப்படவும் சமயம் ஒரு திறவுக்கோளாகத் திகழ்கிறது. எனவே, மத்திய அரசாங்கம் மற்றும் நாடாளுமன்ற உறுப்பினர்கள் இந்த விவகாரத்தைச் சீர்தூக்கிப் பார்க்க வேண்டும்,” என்று புக்கிட் பெண்டேரா வட்டாரப் பேரவையின் தலைவர் விவேக நாயகன் திரு.தர்மன் தெரிவித்தார்.

“இன்றைய இளைஞர்கள் நாளையத் தலைவர்கள் என்பதற்கு ஏற்ப இம்முறை நடத்தப்பட்ட இந்த விழாவினை ஏற்று நடத்த சிவகுரு என்ற இளைஞருக்கு வாய்ப்பு வழங்கப்பட்டது. இளைஞர்களும் தலைமைத்துவ மாண்பினை பொறுப்பேற்க வேண்டும்,” என வலுயுறுத்தினார்.

இந்தத் திருமுறை ஓதும் போட்டியில் ஆறு முதல் 18 வயகுட்பட்ட  180 மாணவர்கள்  கலந்து கொண்டனர். இது இந்து மதம் சார்ந்த சமயம் அடிப்படையிலான வருடாந்திரப் போட்டியாகும். இந்தப் போட்டி தேசிய அளவில் கடந்த 50 ஆண்டுகளாக நடத்தப்படுவது பாராட்டக்குரியதாகும்.

இந்தப் போட்டியில், தனிநபர் மற்றும் குழு முறையில் தேவாரம் ஓதுதல், மேடை பேச்சுப் போட்டி, வர்ணம் தீட்டும் போட்டி என சமயம் மற்றும் கலை சார்ந்த போட்டிகள் நடத்தப்பட்டன. மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்.

மலேசிய இந்து சங்க புக்கிட் பெண்டேரா வட்டாரப் பேரவையின் ஏற்பாட்டில் 45-வது திருமுறை ஓதும் விழா ஆயிர வைசியர் ஸ்ரீ மீனாட்சிசுந்தரேசுவரர் திருக்கோவிலில் சிறப்பாக நடைபெற்றது.

இந்நிகழ்ச்சியில் பிரதமர் துறை (சட்டம் மற்றும் நிறுவன சீர்திருத்தம்) துணை அமைச்சர் ராம்கர்பால் சிங், புக்கிட் பெண்டேரா நாடாளுமன்ற உறுப்பினர் சேர்லினா அப்துல் ரஷிட், தஞ்சோங் பூங்கா வேட்பாளருமான ஜாய்ரீல் கீர் ஜோஹாரி, எம்.பி.பி.பி கவுன்சிலர் காளியப்பன், மலேசிய இந்து சங்க பினாங்கு மாநிலத் தலைவர் சந்திரசேகரன் மற்றும் பிரமுகர்கள் கலந்து கொண்டனர்.

இந்த திருமுறை ஓதும் போட்டி முதலில் வட்டார ரீதியில் நடத்தப்படும். அதில் வெற்றிப் பெறும் மாணவர்கள் மாநில ரீதியிலானப் போட்டியில் கலந்து கொள்வர். இப்போட்டியில் வெற்றி வாகைச் சூடும் மாணவர்களே தேசிய அளவிலான போட்டியில் கலந்து கொள்ள தேர்ந்தெடுக்கப்படுவர் என அறியப்படுகிறது.

இந்து சமயத்தைப் பறைச்சாற்றும் இந்த திருமுறை ஓதும் விழாவில் ஒவ்வொரு ஆண்டும் மாணவர்களின் பங்கேற்பு அதிகரிப்பதைக் கண் கூடாக காண முடிகிறது.

மேலும், மலேசிய இந்து சங்க புக்கிட் பெண்டேரா வட்டாரப் பேரவை ஒவ்வொரு ஆண்டும் சமயம், கல்வி, சமூகநலன் சார்ந்த நடவடிக்கைகள், திட்டங்கள் மற்றும் நிகழ்ச்சிகளையும் ஏற்று நடத்துகிறது. இந்தப் பேரவை தொடர்ந்து சமூகத்திற்குச் சேவை ஆற்றுவது சாலச்சிறந்தது.


அனைத்துலக கழிவறை தினக் கொண்டாட்டம்

ஆரம்பப்ள்ளி வெற்றியாளருடன் மாநில இரண்டாம் துணை முதல்வர் பேராசிரியர் ப.இராமசாமி மற்றும் ஆட்சிக்குழு உறுப்பினர் சாவ் கொன் யாவ்.

செபராங் பிறை நகராண்மைக் கழக ஏற்பாட்டில் கடந்த அக்டோபர் 22-ஆம் திகதி புக்கிட் மெர்தாஜாம் மைடின் மால் அரங்கத்தில் அனைத்துலக கழிவறை தினம் கொண்டாடப்பட்டது. இந்நிகழ்வினை அதிகாரப்பூர்வமாக துவக்கி வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. பினாங்கு மாநிலத்தை தூய்மை, பசுமை, ஆரோக்கியம், பாதுகாப்பு நிறைந்த மாநிலமாக உருமாற்றும் முயற்சியில் இத்திட்டமும் திகழ்கிறது என தமதுரையில் கூறினார். இதனிடையே, பொதுமக்களிடையே கழிவறையின் முக்கியத்துவத்தையும் அதனை பாதுகாக்கும் விழிப்புணர்வையும் மேலோங்க இத்திட்டம் ஊந்துகோளாக அமையும் என சூளுரைத்தார்

இவ்வாண்டுக்கான “Tandas Bestari Penang Lestari” எனும் கருப்பொருளுடன் அனைத்துலக கொண்டாட்டத்தை மேலும் மெருகூட்டும் வகையில் பொது இடங்களில் கழிவறை தூய்மை பேணும் நோக்கத்தில் போட்டி நடத்தப்பட்டது. இப்போட்டி உணவகம், தங்கும்விடுதி, மருத்துவமனை, எரிவாயு நிலையங்கள், அரசு அலுவலகங்கள், பள்ளிக்கூடங்கள், பேரங்காடிகள், மசூதிகள் மற்றும் பொது கழிவறைகள் என ஒன்பது குழுக்களாக நடத்தப்பட்டது. பினாங்கு ஊராட்சி மன்ற அதிகாரிகள் பெருநிலம் மற்றும் தீவுப் பகுதி என அனைத்து இடங்களுக்கு நேரடியாக சென்று கழிவறைகளை மதீப்பீடு செய்து வெற்றியாளர்களை தேர்வுச் செய்தனர். ஒவ்வொரு பிரிவுகளுக்கு ஐந்து வெற்றியாளர்களுக்கு ரொக்கப்பணமும் சான்றிதழும் மாநில இரண்டாம் துணை முதல்வர் எடுத்து வழங்கினார். இத்திட்டத்தில் அடுத்தாண்டு இன்னும் பல இடங்களை இணைக்க எண்ணம் கொண்டுள்ளதாக கூறினார் ஆட்சிக்குழு உறுப்பினர் சாவ் கொன் யாவ்.

இதனிடையே, பொதுமக்களின் பங்களிப்பு, ஒத்துழைப்பு மற்றும் விழிப்புணர்வு இத்திட்டத்தில் முக்கிய பங்கு வகிக்கிறது. பினாங்கு மாநிலத்தை அனைத்துலக ரீதியில் வளர்ச்சியடைந்த அறிவார்ந்த மாநிலமாக உருமாற்றும் இலக்கில் இக்கழிவறை தினக் கொண்டாட்டமும் அடங்கும் என்பது குறிப்பிடத்தக்கதாகும். இந்நிகழ்வில் பினாங்கு மாநில ஆட்சிக்குழு உறுப்பினர், செபராங் பிறை நகராண்மைக் கழக செயலாளர், பாகான் டாலாம் சட்டமன்ற உறுப்பினர் அ.தனசேகரன் மற்றும் முக்கிய பிரமுகர்கள் கலந்து சிறப்பித்தனர்.


அனைத்துலக கழிவறை தினக் கொண்டாட்டம்

அனைத்துலக கழிவறை தினக் கொண்டாட்டத்தை துவக்கி வைத்தார் பினாங்கு மாநில முதல்வர் மேதகு லிம் குவான் எங் மற்றும் முக்கிய பிரமுகர்கள்.

பினாங்கு மாநகர் மன்றத்தின் ஏற்பாட்டில் கடந்த நவம்பர் 19-ஆம் திகதி மாநகர் வளாகத்தில் அனைத்துலக கழிவறை தினம் கொண்டாடப்பட்டது. இந்நிகழ்வினை அதிகாரப்பூர்வமாக துவக்கி வைத்தார் பினாங்கு மாநில முதல்வர் மேதகு லிம் குவான் எங். பினாங்கு மாநிலத்தை தூய்மை, பசுமை, ஆரோக்கியம், பாதுகாப்பு நிறைந்த மாநிலமாக உருமாற்றும் முயற்சியில் இத்திட்டமும் அடங்கும் என தமதுரையில் கூறினார் மாநில முதல்வர். எனவே, பொதுமக்களிடையே கழிவறையின் முக்கியத்துவத்தையும் அதனை பாதுகாக்கும் விழிப்புணர்வையும் மேலோங்க இத்திட்டம் ஊந்துகோளாக அமையும் என சூளுரைத்தார்.

அனைத்துலக கொண்டாட்டத்தை மேலும் மெருகூட்டும் வகையில் பொது இடங்களில் கழிவறை தூய்மை போட்டி நடத்தப்பட்டது. இப்போட்டி உணவகம், தங்கும்விடுதி, மருத்துவமனை,

எரிவாயு நிலையங்கள், அரசு அலுவலகங்கள், பள்ளிக்கூடங்கள், பேரங்காடிகள் மற்றும் பொது கழிவறைகள் என எட்டு பிரிவுகளாக நடத்தப்பட்டது. பினாங்கு மாநகர் மன்ற அதிகாரிகள் பெருநிலம் மற்றும் தீவுப்பகுதி என அனைத்து இடங்களுக்கும் நேரடியாகச் சென்று கழிவறைகளை மதீப்பீடு செய்து வெற்றியாளர்களைத் தேர்வுச் செய்தனர். ஒவ்வொரு பிரிவுகளில் ஐந்து வெற்றியாளர்களுக்கு ரொக்கப்பணமும் சான்றிதழும் மாநில முதல்வர் எடுத்து வழங்கினார். இத்திட்டத்தில் அடுத்தாண்டு வழிப்பாட்டுத் தளங்களையும் இணைக்க எண்ணம் கொண்டுள்ளதாக கூறினார் ஆட்சிக்குழு உறுப்பினர் சாவ் கொன் யாவ்.

எட்டு பிரிவுகளிலும் முதல் நிலையில் வென்ற வெற்றியாளர்கள்

இதனிடையே, பொதுமக்களின் பங்களிப்பு, ஒத்துழைப்பு மற்றும் விழிப்புணர்வு இத்திட்டத்தில் முக்கிய பங்கு வகுக்கிறது. பினாங்கு மாநிலத்தை அனைத்துலக ரீதியில் வளர்ச்சியடைந்த அறிவார்ந்த மாநிலமாக உருமாற்றும் இலக்கில் இக்கழிவறை தினக் கொண்டாட்டமும் அடங்கும் என்பது குறிப்பிடத்தக்கதாகும். இந்நிகழ்வில் பினாங்கு மாநில ஆட்சிக்குழு உறுப்பினர்கள், செபராங் பிறை நகராண்மைக் கழக தலைவர் மைமுனா முகமது சாரிப் மற்றும் முக்கிய பிரமுகர்கள் கலந்து சிறப்பித்தனர்.


அனைத்துலக நீர்மிதவை போட்டி 2013.

7-வது முறையாக பினாங்கு அனைத்துலக நீர்மிதவை(Skimboarding) போட்டி  பத்து பிரிங்கியில் நடைபெற்றது. இந்தப் போட்டியில் அஸ்திரேலியா, புருணாய், யுணாய்டேட் கிங்டம், அமெரிக்கா, தாய்லாந்து, பிலிபின்ஸ், தாய்வான், ஹொங் கோங் மற்றும் மலேசியாவிலிருந்தும் போட்டியாளர்கள் கலந்து கொண்டனர். இப்போட்டி இரண்டு நாட்களுக்கு பத்து பிரிங்கி கடற்கரையில் நடைபெற்றது. இப்போட்டி 12 வயது முதல் 30 வயதுக்கு உட்பட்ட ஆண்களுக்கும் பெண்களுக்கும் ஐந்து பிரிவுகளாக நடத்தப்பட்டது. இந்த போட்டிக்கு நீர்மிதவை கழகம், பினாங்கு விளையாட்டு மன்றம் மற்றும் இளைஞர், விளையாட்டு, மகளிர், குடும்பம் மற்றும் சமூகப் பிரிவின் ஆட்சிக் குழு உறுப்பினரும், பாடாங் லாலாங் சட்டமன்ற உறுப்பினருமான சோங் எங் ஆதரவோடு நடைபெற்றது என்பது குறிப்பிடத்தக்கது.

போட்டியில் வெற்றிப் பெற்ற வெற்றியாளர்கள் பரிசு காசோலையுடன் படத்தில் காணலாம்

நிகழ்வில் வரவேற்பு உரையாற்றிய மதிப்பிற்குறிய சோங் எங் அவர்கள் இப்போட்டிக்கு ஆதரவு நல்கிய காவல்துறையினர், தீயணைப்புப்படையினர், கடற்படையினர் மற்றும் பினாங்கு மாநகராட்சி ஊழியர்கள் என அனைவருக்கும் தமது நன்றியை தெரிவித்தார். இந்த ஆண்டிற்கானக் கருப்பொருள் “கடற்கரையைத் தூய்மை செய்வோம்” என்பதாகும். கடற்கரையைத் தூய்மையாக வைத்திருப்பது அனைவரின் கடமையென்பதை நினைவில் கொள்ள வேண்டும் என்றும் கேட்டு கொண்டார். இப்போட்டியின் வழி கடற்கரையின் தூய்மையை மேம்படுத்த முடியும் என்பதால் இது ஒரு சிறந்த போட்டி என்றும் பாராட்டினார். இதனிடையே, பெண் விளையாட்டாளர்களின் எண்ணிக்கை வரும் காலங்களில் இன்னும் அதிகமாகும் என மேலும் நம்பிக்கை தெரிவித்தார். வெற்றியாளர்களுக்கு மூன்று நிலைகளில் பரிசுகள் வழங்கப்பட்டன.

அதோடு, இந்நிகழ்வில் இசை விழா, BMX செய்முறை, நீண்ட நீர்மிதவை செய்முறை ஆகிய நிகழ்வுகளும் இடம்பெற்றன என்பது சாலசிறந்தது.


அனைத்துலக  மகளிர் தினக் கொண்டாட்டம்

மார்ச் 8-ஆம் தேதி ஆண்டு தோறும் அனைத்துலக மகளிர் தினமாக (International Women’s Day) கொண்டாடப்படுகிறது. இத்தினம், 1900-ஆம் ஆண்டு தொடங்கி பெண்களின் உரிமைகள், சமூக, அரசியல் & பொருளாதார பங்கு மற்றும் சாதனை நாளாக கொண்டாடப்படுகிறது. பல நூற்றாண்டு காலத்திற்கு முன் பெண்கள் ஒன்று சேர்ந்து நடத்திய தியாக போராட்ட பலனே அனைத்துலக மகளிர் தினக் கொண்டாட்டம். இவ்வாண்டு சர்வதேச மளிர் தினக் கொண்டாட்டாத்தின் கருப்பொருள் “செயல்படுத்துவோம்” (MAKE IT HAPPEN).

அறிவியலும் நாகரீகமும் பெரும் வளர்ச்சி பெற்ற போதிலும் பெண்கள் சமூகத்தில் சாதனையாளராக வாழ்வது சவாலாக உள்ளது. ஆண்களை விட பெண்கள் அறிவிலும் ஆற்றலிலும் உயர்ந்து திறமையானவர்களாக இருந்த போதும் அவர்களுக்கு வாய்ப்புகள் கிடைப்பது குறைவே, இதனால் பெண்கள் சமூகத்தில் அவர்களின் முழு ஆற்றலையும் வெளிப்படுத்திக் கொள்ள முடியாமல் போகிறது. சமூகம், அரசியல் மற்றும் தொழிலில் ஆண்களைவிட பெண்கள் திறமையானவர்களாக இருந்தாலும் , முடிவு எடுக்கும் உயர் பதவிகளில் மிக குறைவான பெண்களே உள்ளனர்.

பெண்களுக்கு சமத்துவமும், சம உரிமையும் வழங்கப்பட வேண்டும் என்பதன் அவசியத்தை வலியுருத்தும் வகையில் செயல்பட்டாலும் பெண்களுக்கு எதிரான பாலியல் வன்முறை, பெண்களின் பாதுகாப்பு அதிகமாகப் பேசப்பட்டாலும் தொடர்ந்து வன்முறைகள் அதிகரித்துக் கொண்டுதான் இருக்கின்றன.

வன்முறை அல்லது பாலியல் வன்முறைகள் என்பது நமது சமுதாயத்தில் நிகழும் ஒரு பொதுவானப் பிரச்சனை, ஆனால் பெரும்பாலும் இப்பிரச்சனை வெளிவராமல் இருப்பதற்கு காரணம் குடும்ப கௌரவம், களங்கம் மற்றும் அவமானம் ஏற்படும் என்பதாகும். இந்த பிரச்சனை ஒரே நாளில் தீர்க்க முடியுமா? நிச்சயம் கால அவகாசம் தேவைப்படுகிறது. இந்த வன்முறை தனிப்பட்ட அல்லது குடும்ப விஷயமாக கருதாமல் பொது விஷயமாக எண்ண வேண்டும். அது மற்றுமல்லாமல், பெண்களை ஆண்களுக்குச் சமமானவர்கள் அல்ல என்பது தவறான கருத்து என்பதை தெளிவுப்படுத்த வேண்டும். .இப்பிரச்சனையின் தீர்வு வீட்டிலிருந்துதான் செயல்படுத்த முடியும். உங்கள் ஆண் மற்றும் பெண் குழந்தைகளைச் சமமாக நடத்துங்கள், சம வாய்ப்புக்களையும் பொறுப்புகளையும் கொடுங்கள். பெண் குழந்தைகளின் லட்சிய கனவுக்கு உறுதுணையாக நின்று சுதந்திரம் கொடுங்கள். வருங்காலத்தில் நமது குழந்தைகள் சமத்துவமிக்க சமுதாயத்தில் வளர வாய்ப்பு எற்படும்.

தற்போதைய பொருளாதாரம் குடும்ப சூழ்நிலை பெண்களின் துணையோடு ஆண்கள் முன்னேற்றம் அடைய உறுதுணையாக உள்ளது. பாலின சமத்துவம் என்பது குடும்பத்தில் மட்டுமின்றி பல்வேறு துறைகளிலும் நாட்டிற்கும் பெண்களின் பங்கு தேவைப்படுகிறது. பாலின வேறுபாடுகளைத் தகர்த்தெறிவதே முழுமையான சமத்துவத்துவ சமூதாயமாக உருவாக்க முடியும். இதில் அனைத்து பெண்களுக்கும் பங்கு உண்டு. ஒன்று பட்டு செயல் படுவோம், “மாதர் தம்மை இழிவுச் செய்யும் மடமையைக் கொளுத்துவோம் என்றார் பாரதி. , அவர் கண்ட புதுமைப் பெண்னாக செயல்படுவோம்.

தொகுப்பு : குமாரி இன்ப ஜோதி – திட்ட ஒருங்கிணைப்பாளர் பினாங்கு மகளிர் மேம்பாட்டு கழகம்} else {


அனைத்துலக மகளிர் தினக் கொண்டாட்டத்தில்  10,000 ஜும்பா நடனக் கலைஞர்கள் பங்கேற்று சாதனை

தாசெக் குளுகோர் – இந்த ஆண்டு பினாங்கு மாநில அளவிலான அனைத்துலக மகளிர் தினத்தை முன்னிட்டு 10,000 ஜூம்பா நடனக் கலைஞர்கள் கலந்து கொண்டு  ‘நாட்டில் ஜூம்பா நடனத்தின் மிகப்பெரிய பங்கேற்பை’ பதிவு செய்து  இன்று மலேசியா சாதனை புத்தகத்தில் இடம்பெற்றனர்.

இன்று நடைபெற்ற விழாவில் மலேசிய சாதனை புத்தக ஆலோசகர் சித்தி நூர்ஹானிம் முகமது நோ என்பவரிடம் இருந்து முதல்வர் மேதகு சாவ் கொன் இயோவ் விருதைப் பெற்றுக் கொண்டார்.

பினாங்கு மகளிர் மேம்பாட்டுக் கழகம் (PWDC) ஏற்பாட்டில் நடைபெற்ற  இந்த ஆண்டுக்கான அனைத்துலக மகளிர் தினக் கொண்டாட்டத்தில் அனைவரும் ஊதா நிற ஆடை அணிந்து மிட்தவுன் பெர்டா குபாங் மெனெரோங் எனும்

தலத்தில் நடைபெற்ற ஜூம்பா நடனத்தில் கலந்து கொண்டனர்.

இந்த ஆண்டு பினாங்கு மாநில அளவில் 11வது முறையாக  மகளிர் தினம் மிக பிரமாண்டமாகக் கொண்டாடப்பட்டது.

பினாங்கு மேம்பாட்டுக் கழகத்தின் இந்த மாபெரும் வெற்றிக்கு மாநில முதல்வர் பாராட்டுத் தெரிவித்தார்.

மாநில அரசு, மகளிர் தொடர்ந்து அனைவராலும் பாதுகாக்கப்படுவதையும், வழிநடத்தப்படுவதையும், நேசிக்கப்படுவதையும் உறுதி செய்வதற்கான வசதிகள் மற்றும்  கொள்கை ஆகிய இரண்டிலும் முன்னுரிமை அளித்து  ஆதரவு வழங்குகிறது.

 2019 ஆம் ஆண்டு முதல் மாநில அரசு அறிமுகப்படுத்தப்பட்ட பாலின சமத்துவக் கொள்கையின் அடிப்படையில் அனைத்து கூறுகளிலும் ஆண்களுக்கும் பெண்களுக்கும் இடையிலான  சமத்துவத்தை உறுதி செய்கிறது.

மாநில அரசு பினாங்கு மகளிர் மேம்பாட்டுக் கழகம் (PWDC) மூலம் பாலின இடைவெளியைக் குறைப்பதற்கான பாலினச் சமத்துவக் கொள்கை மற்றும் பாதுகாப்பான குடும்பக் கொள்கையை அமலாக்கம் செய்து பெண்களுக்கு அதிகாரமளிக்கும் திட்டங்களைச் செயல்படுத்துவதில் தொடர்ந்து கவனம் செலுத்துகிறது.

கடந்த  2022, டிசம்பர் மாத நிலவரப்படி, அனைத்து 40 சட்டமன்ற தொகுதிகளிலும் உள்ள பெண்கள் மற்றும் குடும்ப மேம்பாட்டுக் குழுக்கள் (JPWK)பினாங்கு2030 தொலைநோக்குப் பார்வைக்கு ஏற்ப பொருளாதாரம், குடும்ப விவகாரங்கள் மற்றும் மனித உரிமைகள் ஆகியவற்றில் கவனம் செலுத்தும் வகையில் 605 திட்டங்களை வெற்றிகரமாக செயல்படுத்தியுள்ளது.

PWDC தலைமை நிர்வாக அதிகாரி ஓங் பீ லெங் கூறுகையில்,ஒரு தசாப்தத்திற்கு முன்னர் மகளிர்  திறந்த வெளியில் ஜூம்பா நடனம் ஆடத் தயங்குவார்கள். ஆனால் தற்போது சூழ்நிலையே மாறிவிட்டது என்று அவர் கூறினார்.

“கடந்த காலங்களில் அவர்கள் தங்கள் அறையில் அல்லது வீட்டில் மட்டுமே ஜூம்பா நடனம் ஆடினார்கள். இப்போது,  அவர்கள் வெளியே சென்று ஜூம்பா நடனம் ஆடத் தயாராக உள்ளனர். அவர்கள் தைரியசாலிகள். இது ஒரு சிறிய மாற்றமாக இருந்தாலும் மிக முக்கியமான மாறுதல் என்றால் மிகையாகாது,” என்றார்.

இந்நிகழ்ச்சியில்,  முதலாம் துணை முதலமைச்சர், டத்தோ அமாட் சாக்கியுடின் அப்துல் ரஹ்மான், ஆட்சிக்குழு உறுப்பினர்களான டத்தோ ஹாஜி அப்துல் ஹலிம், மாநில செயலாளர் டத்தோ முகமது சாயுத்தி மற்றும் சோங் எங்; சட்டமன்ற உறுப்பினர்கள் மற்றும் பிரமுகர்கள் கலந்து கொண்டனர்.

மேலும், இந்த மகளிர் தினக் கொண்டாட்டத்தை முன்னிட்டு

மார்ச், 11 முதல் 12  வரை இரண்டு நாட்களுக்கு தொழில்முனைவோரின் தயாரிப்புகள் மற்றும் படைப்புகளை விற்பனைக்குக் காட்சிப்படுத்த கார்னிவல் நடத்தப்படுகிறது என்று சோங் எங்  கூறினார்.

மேலும், இந்த கார்னிவலில் வர்ணம் தீட்டும் போட்டி, கேரம் மற்றும் சதுரங்கப் போட்டி மட்டுமின்றி கார் மற்றும் குளிரூட்டி பழுதுபார்க்கும் பட்டறைகள் இலவசமாக நடத்தப்படுகிறது. எனவே, பொது மக்கள் இந்த கார்னிவலில் பங்குபெற்று பயன்பெறுமாறு சோங் எங் கேட்டுக் கொண்டார்


அனைத்துலக மகளிர் தினக் கொண்டாட்டம்

சிறந்த நாட்டையும் சிறந்த சமுதாயத்தையும் உருவாக்குவதில் பெண்கள் ஆற்றும் சேவை அளப்பரியது என்பதனையே ‘மாதராய் பிறந்திட மாதவம் செய்திட வேண்டும்’ என்ற பொன்மொழி சித்தரிக்கிறது. இன்றைய காலக்கட்டத்தில் கல்வி, பொருளாதாரம், அரசியல், திருமணம், வாழ்வியல் என அனைத்து நிலையிலும் பெண்கள் பீடுநடைப் போட்டு வருகின்றனர் என்பது பாராட்டுக்குரியது. ஆண்டுதோறும் மார்ச் 8ஆம் திகதியானது, உலக மகளிர் தினமாகக் கொண்டாடப்பட்டு வருகிறது. அவ்வகையில் கடந்த மார்ச் 8-ஆம் திகதி அனைத்துலக மகளிர் தினத்தைக் கொண்டாடிய அனைவருக்கும் பாடாங் கோத்தா சட்டமன்ற உறுப்பினர் மதிப்பிற்குரிய சாவ் கொன் யாவ் தனது மனமார்ந்த வாழ்த்துகளைத் தெரிவித்துக் கொண்டதோடு சாவ்ராஸ்தா மார்க்கெட்க்கு வருகைப் புரிந்து 500 மலர் கொத்துகளை மகளிர்களுக்கு அன்பளிப்பாக வழங்கினார். இதன் மூலம் பெண்கள் நாட்டிற்காகவும் வீட்டிற்காகவும் அளிக்கும் பங்களிப்பு அங்கீகரிக்கப்படுவதாகக் குறிப்பிட்டார்.

தொடர்ந்து ஜனநாயக செயல்முறையில் பெண்களின் பங்கு அளப்பரியது எனத் தெரிவித்தார். மேலும் பெண்கள் அரசியல் விடயங்களில் அதிகமான கவனம் செலுத்துவதோடு நாட்டின் வளர்ச்சியிலும் பங்களிப்பை வழங்க வேண்டுகோள் விடுத்தார். இன்றைய நிலையில் பெண்கள் கல்வி கேள்விகளில் சிறந்து விளங்கினாலும் குடும்பப் பொறுப்புகளினால் பலர் வீட்டிலேயே முடங்கிக் கிடக்கின்றனர். எனவே, பெண்களின் பிரச்சனையைக் களையும் பொருட்டுக் குழந்தை பராமரிப்பு மையங்கள் அமைக்கப்படவுள்ளதாகக் குறிப்பிட்டார். பினாங்கு மாநிலத்தை பொருத்தமட்டில் ஆண்களைக் காட்டிலும் பெண்களே அதிகமான வாக்களிப்பை அளிக்கவுள்ளனர், அதாவது  429 144 வாக்காளர்கள்  51.42% ஆகும். இந்த 5 ஆண்டு கால மக்கள் கூட்டணியின் ஆட்சிக் கீழ் பெண்களுக்காகப் பல அமைப்புகள் அமைத்ததோடு பல பயன்தரும் நிகழ்ச்சிகளும் நடத்தப்பட்டது. எனவே பினாங்கு மாநிலத்தின் தலைமைத்துவத்தைப் பெண்கள் நிர்ணயிக்கின்றனர் என்பது வெள்ளிடைமலையாகும்.


அனைத்துலக மகளிர் தினம் பெண்களின் சமத்துவத்தைப் பிரதிபலிக்கிறது

அனைத்துலக மகளிர் தினம்

வீட்டிலிருக்கும் தாய்மார்கள் முதல் வணிகத் துறையில் வெற்றி நடைப்போடும் தலைவர்கள் வரை அனைவரின் சமத்துவத்தை அங்கீகரிக்கும் வகையில் கொண்டாடப்படுகிறது. இக்கொண்டாட்டத்தின் நோக்கம் மிகவும் எளிமை மற்றும் அர்த்தம் மிக்கதாகும்.

கோவிட் -19 தொற்றுநோய்க்கு எதிரான போராட்டம் இன்னும் நடக்கும் வேளையில், பினாங்கு மாநில அரசு சமூகத்தில் பெண்களுக்கு நன்றியும் பாராட்டையும் காட்டும் நிலைப்பாட்டில் உறுதிக்கொண்டுள்ளது

சமூக மேம்பாடு மற்றும் இஸ்லாம் அல்லாத மத அலுவல்களின் ஆட்சிக்குழு உறுப்பினர்  சொங் எங், இந்த ஆண்டின் கருப்பொருளான ‘சவாலைத் தேர்வுச்செய்க’ என்பது தற்போதைய மருத்துவ நெருக்கடிக்கு எதிரான நமது போரில் சரியாகப் பொருந்தக்கூடியது என்று கூறினார்.

“நம் சமூகத்தில் உள்ள பெண்கள் தங்களுக்கென  மாறுதலை  மேம்படுத்தும் திறன் கொண்டவர்கள் மட்டுமல்ல, அவர்களது குடும்பம், நண்பர்கள், சக தொழிலாளர்கள் மற்றும் தினசரி அடிப்படையில் அவர்கள் சந்திக்கும் அனைவருக்கும் சவால் மிக்கவராக அமைவர்.

“பினாங்கு மாநில அரசு கடந்த காலத்தில் அறிமுகப்படுத்தப்பட்ட பல்வேறு முயற்சிகள் மூலம் இம்மாநிலத்தில் பெண்களின் பங்களிப்புக்கு எப்போதும் முக்கியத்துவம் அளிப்பதை அறிய முடிகிறது.

” பினாங்கு மாநில சட்டமன்றத்தில் மகளிர் பிரதிநிதி அதிகரிக்க ‘பெண்களுக்கான கூடுதல் இட ஒதுக்கீடு’; பினாங்கு மகளிர் மன்றம் 2020; பெண்கள் மற்றும் குடும்ப மேம்பாட்டுக் குழு  மற்றும் பல திட்டங்களை தொடங்கியுள்ளோம்,” என ஆட்சிக்குழு உறுப்பினர் சொங் எங் அனைத்துலக மகளிர் தின கொண்டாட்டத்தின்

‘சூம்’ சந்திப்புக் கூட்டத்தில் இவ்வாறு கூறினார்.

ஆட்சிக்குழு உறுப்பினர் சொங் எங்

மார்ச் மாத இறுதி வரை ஒரு மாத காலம் நீடிக்கும் இந்த பிரச்சாரத்தில் இயல்கலை வாயிலாக பல நடவடிக்கைகள் தொடங்கிவிட்டதாகவும், சொங் எங் மேலும் கூறினார்.

“தற்போது #MemilihUntukCabar எனும் காணொலி போட்டி இடம்பெறுகிறது.

“இந்தப் போட்டி, வேலைச் செய்யும் மற்றும் வேலைச் செய்யாத பெண்கள் தங்கள் வாழ்க்கையின் சவால்களை எதிர்நோக்க அனுபவித்தப் பங்களிப்பு மற்றும் தியாகங்கள்  வெளிப்படுத்த ஒரு தளமாக விளங்குகிறது, ” என்று அவர் மேலும் கூறினார்.

அனைத்துலக மகளிர் தினம் மார்ச்,8 அன்று உலகளவில் கொண்டாடப்படுகிறது.

இதனிடையே, சமூகத்தில் பெண்களைக் கொண்டாடும் இந்த தினத்தை ஒரு சிறிய அளவிலான விழாவாக வருகின்ற மார்ச்,27-ஆம் தேதி ‘தெ லைட்’ தங்கும் விடுதியில் நடைபெறும் என்றும் சொங் எங் மேலும் கூறினார்.

“இந்நிகழ்ச்சியில் மாநில சட்டமன்ற உறுப்பினர்கள்; கிராம சமூக செயல்முறை கழக (எம்.பி.கே.கே) உறுப்பினர்கள்; பினாங்கு மகளிர் மேம்பாட்டுக் கழகம் (பி.டபிள்யூ.டி.சி) உறுப்பினர்கள்; மற்றும் போட்டி வெற்றியாளர்கள் மற்றும் பலர் அடங்குவர்,” என்று அவர் மேலும் கூறினார்.

இன்றைய இணையதள பத்திரிகையாளர் சந்திப்பின் போது பி.டபிள்யூ.டி.சி தலைமை நிர்வாக அதிகாரி ஓங் பீ லெங் கலந்து கொண்டார்.

பிரச்சாரம் மற்றும் போட்டிகளைப் பற்றிய கூடுதல் தகவலுக்கு, பினாங்கு மகளிர் மேம்பாட்டுக் கழகத்தின் முகநூல்

https://www.facebook.com/PWDCMalaysia

வலைத்தளத்தில் வலம் வரலாம்.


அனைத்துலக மாநாட்டில் கலந்து கொள்ள கஸ்தூரிராணி வெளிநாட்டுக்குப் பயணம் – கொன் இயோவ்

பிறை – பத்து காவான் நாடாளுமன்றத் தொகுதியின் முன்னாள் நாடாளுமன்ற உறுப்பினர் கஸ்தூரிராணி பட்டு இந்த வாரத் தொடக்கத்தில் நடைபெறும் அனைத்துலக மாநாட்டில் பங்கேற்க வெளிநாட்டிற்குச் சென்றுள்ளார் என பினாங்கு ஐ.செ.க தலைவர் சாவ் கொன் இயோவ் கூறினார்.

மூன்று நாட்களுக்கு முன்னதாகவே தொடங்கிய பத்து காவான் நாடாளுமன்ற நம்பிக்கை கூட்டணி கட்சியின் பிரச்சாரத்தில் கஸ்தூரிராணி இல்லாதது குறித்து பல தரப்பினரின் கேள்விகளுக்குப் பதிலளிக்க கொன் இயோவ் இவ்வாறு கூறினார்.

“அமெரிக்க லத்தீன் அதாவது பிரேசில் அல்லது அர்ஜென்டினாவில்

நடைபெறும் அனைத்துலக மாநாட்டில் கலந்து கொள்வதாக அவர் என்னிடம் தெரிவித்தார்.

“இந்த வார தொடக்கத்தில் மாநாடு நடைபெறுவதால், அவர் அடுத்த வாரம் பத்து காவானுக்குத் திரும்புவதாகவும், நம்முடன் ஒன்றிணைந்து பிரச்சாரம் செய்ய உதவுவதாகவும் அவர் கூறினார்,” என்று முஸ்தபா உணவகம் அருகே சந்தித்தபோது சாவ் செய்தியாளர்களிடம் கூறினார்.

இதற்கிடையில், பினாங்கின் முதல்வரான சாவ் கொன் இயோவ், கடந்த மூன்று நாட்களாக நடைபெறம் பிரச்சாரத்தில் பத்து காவானில் உள்ள சமூகத்திடம் இருந்து ஆமோக ஆதரவு பெறுவதாகக் கூறினார்.

“வேட்பாளர் நியமனம் செய்யப்பட்ட உடனே புக்கிட் தம்புன் மாநில சட்டமன்றத் தொகுதியில் பிரச்சாரத்தைத் தொடங்கி, பின்பு பிறை மற்றும் புக்கிட் தெங்கா தொகுதி வரை தொடர்ந்து நடத்தினோம்.

“ஒவ்வொரு நாளும் நாங்கள் ஒரு தொகுதிக்குச் செல்வதில் கவனம் செலுத்துகிறோம். மேலும், இந்த பிரச்சாரக் காலக்கட்டத்தின் முடிவில் நாங்கள் முடிந்தவரை பல பகுதிகளுக்குச் செல்வோம். ஏனெனில், பத்து காவான் நாடாளுமன்றம் மிகப் பெரிய பரப்பளவைக் கொண்டுள்ளது.

மூன்று நாட்கள் பிரச்சாரத்தின் போது குடியிருப்பாளர்கள் தன்னிடம் எழுப்பிய பிரச்சனைகளில் வசதிக் குறைந்த மற்றும் உடல்பேறு குறைபாடுள்ளவர்களுக்கு சமூகநலத்திட்ட உதவிகள் குறித்த கோரிக்கைகள் முன்வைக்கப்பட்டன என்று கொன் இயோவ் கூறினார்.

“சட்டமன்ற சேவை மையங்கள் மற்றும் கிராம சமூக மேலாண்மை கழகங்கள் (MPKK) இந்த புகார்கள் தொடர்பான நடவடிக்கைகள் மேற்கொண்டு வருகின்றன. அவர்களுக்கு விரைவில் நல்ல செய்தியைக் கொண்டு வரும் என்று நம்புகிறோம்.

“மேலும், ஒரு சில குடியிருப்பாளர்கள் நிலம் தொடர்பான பிரச்சனைகளை குறிப்பாக பெர்கம்போங்கான் ஜூருவில் எழுப்பியுள்ளனர்.

“மேலும், குடியிருப்பாளர்கள் மற்றும் வாக்காளர்களை முடிந்தவரை அணுகி, வாக்களிக்க செல்லுமாறு அவர்களுக்கு அறிவுறுத்துகிறோம். ஏனெனில், தேர்தல் மூலம் மாற்றத்தைக் கொண்டுவருவதற்கான முயற்சியின் ஒரு முக்கியமான தருணமாகும்,” என்று அவர் மேலும் கூறினார்.

முஸ்தபா உணவகத்தில் காலை உணவுக்குப் பிறகு, கொன் இயோவ் மற்றும் பக்காத்தான் ஹராப்பான் ஆதரவாளர்கள் தாமான் சாய் லெங் பார்க்கில் உள்ள உணவகங்கள், அங்காடி கடைகள் மற்றும் பொது மக்களை சந்திக்க பயணித்தனர்.


அனைத்து இனங்களையும் மதங்களையும் பிரதிநிதித்துவப்படுத்தும் ஓர் அரசியல் கூட்டணி  அவசியம்

பிறை – அனைத்து மலேசியர்களையும் ஒன்றிணைத்து,  அனைத்து இனங்களையும் மதங்களையும் பிரதிநிதித்துவப்படுத்தக்கூடிய ஒரு அரசியல் கூட்டணி நாட்டில் அமைக்கப்பட வேண்டும் என்று பினாங்கு முதல்வர் மேதகு  சாவ் கொன் இயோவ் கூறுகிறார்.

பினாங்கு மாநில பக்காத்தான் ஹராப்பான் (PH) தலைவருமான சாவ், இந்நாட்டில் இணக்கமான சமூகத்தை உருவாக்க இது அவசியம், என்றார்.

“பக்காத்தான் ஹராப்பான் என்பது அனைத்து இனங்களையும் மதங்களையும் பிரதிநிதித்துவப்படுத்தும் ஓர் அரசியல் கூட்டணியாக அமையக்கூடும்.

“சில இனங்கள் மற்றும் மதங்களை மட்டுமே பிரதிநிதித்துவப்படுத்தும் அரசியல் கூட்டணியை அமைக்கக் கூடாது. ஏனெனில், முன்னதாக கூட்டரசு அரசாங்கத்தை வழிநடத்திய தேசிய முன்னணி மற்றும் தேசிய கூட்டணி நிர்வாகத்தின் கீழ் மக்களிடையே பிளவு ஏற்பட்டதோடு நாட்டின் நல்லிணக்கத்தை சீர்குலைக்க நேரிட்டது.

“பினாங்கில் பக்கத்தான் ஹராப்பான் தலைமையிலான அரசாங்கம் இனம் மற்றும் மதத்தைப் பொருட்படுத்தாமல் மக்களை ஒன்றிணைப்பதில் சிறந்த முன்மாதிரியாகத் திகழ்கிறது.

“இதுவே, மக்களுக்கான அரசியல் கூட்டணி என்பதால் பொது மக்கள் வாக்களிக்க முன் வர வேண்டும்.

“எனவே, வருகின்ற நவம்பர்,19 ஆம் தேதி, இந்நாட்டை வழிநடத்த  அதிகாரம் வழங்க

பக்காதான் ஹராப்பானுக்கு மக்கள் வாக்களித்து  சரியான தேர்வு செய்ய வேண்டும்,” என்று அரசு சாரா இயக்கமான மலேசிய தமிழர் குரல் ஏற்பாட்டில் நடைபெற்ற  தீபாவளி திறந்த இல்ல உபசரிப்பில் சாவ் இவ்வாறு கூறினார்.

இந்நிகழ்ச்சியில், இரண்டாம் துணை முதல்வர் மற்றும் பிறை சட்டமன்ற உறுப்பினருமான பேராசிரியர் ப.இராமசாமி, மாநில உள்ளாட்சி, வீட்டுவசதி, கிராமம் மற்றும் நகர்புற திட்டமிடல் ஆட்சிக்குழு உறுப்பினர் ஜெக்டிப்  சிங் டியோ மற்றும் மலேசிய தமிழர் குரல் தலைவர் டேவிட் மார்ஷல் மற்றும் பிரமுகர்கள் கலந்து கொண்டனர்.

பினாங்கை வழிநடத்தும் பக்காத்தான் ஹராப்பான் ஆட்சியானது மக்கள் நலன் பராமரிக்கும் சிறந்த நிர்வாகத்திற்கான எடுத்துக்காட்டாகும்.

“இதனை பினாங்கில் 15 ஆண்டுகால நிர்வாக அடிப்படையில் பல சாதனைகள் படைத்து நிரூபித்துள்ளோம்.

“இது மாநில அரசாங்கத்தால் மக்களுக்கும் மாநிலத்திற்கும் பயனளிக்கும் வகையில் செயல்படுத்தப்பட்ட பல்வேறு கொள்கைகள் மற்றும் திட்டங்களால் நிரூபிக்கப்பட்டுள்ளன.

“நாங்கள் வழங்கும் வாக்குறுதிகளை நிறைவேற்றும் ஓர் அரசியல் கூட்டணியாகும்.


அனைத்து தரப்பினரும் ஒன்றிணைந்து தேசிய மீட்புத் திட்டத்தை நோக்கி செயல்பட வேண்டும்

ஜார்ச்டவுன் – பினாங்கு  மாநிலம் வருகின்ற அக்டோபர் மாதம் இறுதிக்குள் சமூக நோய் எதிர்ப்பு சக்தி  இலக்கை அடைய போதுமான தடுப்பூசி மையம் (பி.பி.வி) செயல்பாடு கொண்டு இயங்குகிறது.

எனினும், தடுப்பூசிகளின் ‘பயன்பாடு’ குறித்து மாநில அரசு கவனமாக திட்டமிட வேண்டும் என முதல்வர் மேதகு சாவ் கொன் யாவ் கூறினார்.

“மாநில அரசு பல்வேறு இலக்கு குழுவினருக்கும் தடுப்பூசி சரியான முறையில் வழங்கப்படுவதை  திட்டமிட வேண்டும்.

“எனவே, அனைத்து தரப்பினரும் ஒன்றிணைந்து பினாங்கு மாநிலத்தை விரைவில் அடுத்த கட்ட மீட்புத் திட்டத்தை நோக்கி பயணிப்பதற்கான முயற்சிகளை செயல்படுத்த துணைபுரிவது அவசியம்,” என்று நில மேம்பாடு, பொருளாதாரம், மற்றும் தகவல்தொடர்பு ஆட்சிக்குழு உறுப்பினருமான சாவ் கூறினார்.

முன்னதாக, கொன் யாவ் ஜார்ச்டவுன் தனியார்  மருத்துவமனையில் உள்ள பி.பி.வி மையத்தில்

கோவிட் -19 தேசிய நோய்த்தடுப்பு திட்டத்தை (பிக்) சீராக செயல்படுத்துவதை கண்காணிக்க வருகையளித்தார்.

இந்நிகழ்ச்சியில்  ஆட்சிக்குழு உறுப்பினர் இயோ சூன் ஹின்; கோவிட்-19 நோய்த்தடுப்பு பணிக்குழுவின் தலைவரும் மாநில செயலாளருமான டத்தோ அப்துல் ரசாக் ஜாஃபர்; டத்தோ டாக்டர் லியோங் மெங் லூங் (ஜார்ச்டவுன் தனியார் மருத்துவமனையின் தோற்றுநர் மற்றும் இயக்குநர்) மற்றும் டாக்டர். மேரி ஆன் ஹாரிஸ் (பினாங்கு மருத்துவ சுற்றுலா மையத்தின் நிர்வாக இயக்குநர்) ஆகியோர் கலந்து கொண்டனர்.

நேற்று முதல் செயல்படும் இந்த ஜார்ச்டவுன் தனியார் மருத்துமனை பி.பி.வி மையத்தில் தினசரி 50 டோஸ் தடுப்பூசி செலுத்த திட்டமிடப்பட்டுள்ளது. இந்த பி.பி.வி மையம் திங்கள் முதல் வெள்ளிக்கிழமை வரை இயங்குகிறது.


அன்னையர் சேவை போற்றி அங்கீகரிக்க வேண்டும் – கஸ்தூரி

புக்கிட் தம்புன்- ” பிள்ளைகளை சிறந்த முறையில் வளர்த்து அவர்களுக்காக சம்பளம் இல்லாத பணிப்பெண்ணாக உழைத்து பல தியாகங்கள் செய்யும் உன்னதமான தாயின் அன்பைப் போற்ற வேண்டும். தாயின் பாசத்திற்கு மதிப்பளித்து அங்கீகரிக்கும் வகையில் ஒவ்வொரு ஆண்டும் அன்னையர் தினம் கொண்டாடப்படுகிறது,” என பத்து காவான் நாடாளுமன்ற உறுப்பினரான கஸ்தூரி ராணி பட்டு இவ்வாறு கூறினார்.

“ஒரு தாய் பிள்ளைகளுக்கு வழிகாட்டியாகவும் தனித்து வாழும் தாய்மார்கள் தந்தையாகவும் அவர்களை அல்லும் பகலும் உழைத்து வளர்க்கின்றனர்,” என்று அன்னையர் தினக் கொண்டாட்டத்தில் கலந்து கொண்ட பின் இவ்வாறு தெரிவித்தார்.

அன்னையர் தினத்தை முன்னிட்டு பத்து காவான் நாடாளுமன்ற தொகுதியைச் சேர்ந்த ஆறு இடங்களுக்குச் சென்று அன்னையர்களுக்கு வாழ்த்துக் கூறி பூங்கொத்து வழங்கினார்.

நாடாளுமன்ற உறுப்பினர் கஸ்தூரி பட்டு நேரடியாகச் சென்று ஏறக்குறைய 2,400 பூங்கொத்துகளைப் பொது மக்களுக்கு வழங்கினார். பொது மக்கள் நன்றி தெரிவித்துக் கொண்டனர். அதுமட்டுமின்றி, தனது வாழ்நாட்களிலே முதல் முறையாக பூங்கொத்து பெற்றுக் கொண்டர்கள் மகிழ்ச்சி வெள்ளத்தில் மூழ்கினர்.


அன்னையர் தினக் கொண்டாட்டம்

ஆட்சிக்குழு உறுப்பினர் திரு ஜெக்டிப் அன்னையர் தினத்தை முன்னிட்டு மகளிருக்கு பூங்கொத்து வழங்கினார்.

உலக முழுவதும் கடந்த 8/5/2016-ஆம் நாள் அன்னையர் தினத்தை மிக விமரிமையாகக் கொண்டாடிய வேளையில் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் சிங் டியோ தனது தொகுதியில் அமைந்துள்ள தாமான் ஃப்ரீ ஸ்கூல் சந்தைக்கு வருகையளித்தார்.டத்தோ கெராமாட் சட்டமன்ற உறுப்பினருமான திரு ஜெக்டிப் 500 பூங்கொத்துகளை அன்னையர் தினத்தை முன்னிட்டு மகளிர்களுக்கு வழங்கினார். மகளிர்கள் அனைவரும் மகிழ்ச்சி மற்றும் உற்சாகத்துடன் திரு ஜெக்டிப் அவர்களிடமிருந்து பூங்கொத்துகளைப் பெற்றுக்கொண்டதோடு மட்டுமின்றி சிலர் புகைப்படமும் எடுத்துக் கொண்டனர்.ஒவ்வொரு ஆண்டும் அன்னையர் தினத்திற்கு பூங்கொத்துகளை வழங்குவார் என்பது வெள்ளிடைமலையே.

மேலும் தெலுக் பஹாங்கில் இடம்பெறும் கலப்பு மேம்பாட்டுத் திட்டம் குறித்து செய்தியாளர் கூட்டத்தில் பதிலளித்தார்.”இதுவரை மாநில அரசாங்கம் தெலுக் பஹாங்கில் கலப்பு மேம்பாட்டுத் திட்டம் குறித்து எவ்வித அதிகாரப்பூர்வ கடிதமும் பெறவில்லை, எனவே அனுமதியும் வழங்கவில்லை” என தெளிவுப்படுத்தினார் திரு ஜெக்டிப். “தெ ஸ்டார்” நாளிதழில் வெளியிடப்பட்ட தெலுக் பஹாங் மேம்பாட்டுத் திட்டம் செய்திக்கு இவ்வாறு பதிலளித்தார்.


அன்பான சமூகத்துடன் நற்பணி திட்டத்தின் மூலம் வசதி குறைந்த குடும்பங்களுக்குத்  தீபாவளி அன்பளிப்பு

ஜார்ச்டவுன் – மலேசிய இந்து சங்க புக்கிட் பெண்டேர வட்டாரரப் பேரவை சமூக நலப்பிரிவு ஏற்பாட்டில் தீபாவளி கொண்டாட்டத்தை முன்னிட்டு ‘அன்பான சமூகத்துடன் நற்பணி’ எனும் நிகழ்வு இனிதே நடைபெற்றது.

“ஆறாது முறையாக நடத்தப்படும் இத்திட்டம் புக்கிட் பெண்டேரா வட்டாரப் பேரவையின் வருடாந்திர திட்டமாக இது அமைகிறது. 2019-ஆம் ஆண்டு தொடக்கத்திலிருந்து இவ்வட்டார சேவை மையத்திற்கு உதவியை நாடி வரும் பி40 குழுவைச் சேர்ந்த வசதி குறைந்த குடும்பங்களை அடையாளம் காணப்படுகின்றனர். ஓர் ஆண்டில் இரு முறை குறிப்பாக தமிழ்ப் புத்தாண்டு மற்றும் தீபாவளிப் பண்டிகை காலத்தில் அவர்களுக்குத் தேவைப்படும் உதவிகள் வழங்கப்படுகிறது,”என புக்கிட் பெண்டேரா வட்டாரப் பேரவையின் தலைவர் தர்மன் வரவேற்புரையில் இவ்வாறு தெரிவித்தார்.

அவர்களுக்குத் தேவையான மளிகைப் பொருட்கள், கல்வி நிதியுதவி, மருத்துவ நிதியுதவி ஆகிய உதவிகள் வழங்கப்படுகின்றன. தீபத் திருநாள் கொண்டாட்டம் வருகின்ற அக்டோபர் 27-ஆம் நாள் கொண்டாடப்படுவதை முன்னிட்டு 30 வசதிக் குறைந்த குடும்பங்களுக்குப் மளிகைப் பொருட்கள் பரிசுக்கூடையாக வழங்கப்பட்டன என மேலும் கூறினார்.

மேலும், ஷான் மற்றும் இராமகிருஷ்ணா ஆதரவற்ற இல்ல குழந்தைகள் மற்றும் வசதி குறைந்த குடும்பங்களுக்கு தீபாவளி அன்பளிப்புப் பணம் வழங்கப்பட்டன.

இந்நிகழ்வை பினாங்கு மாநகர் கழக உறுப்பினர் காளியப்பன் அதிகாரப்பூர்வமாகத் துவக்கி வைத்தார்.

இந்நிகழ்வில் பினாங்கு மாநில இந்து சங்கத் தலைவர் முனியாண்டி, மின்னல் குடும்பக் கழக தலைமை நிர்வாக இயக்குநர் சிவா நாயர், தங்சோங் பினாங்கு, தெஸ்கோ நிர்வாக பிரதிநிதி பெருமாள் நாயுடு மற்றும் பல பிரமுகர்கள் கலந்து கொண்டனர்.

இந்த சமூகநலத் திட்டம் ஒவ்வொரு ஆண்டும் சிறப்பாக நடைபெற உதவிக்கரம் நல்கி வரும் அனைத்து ஆதரவாளர்களுக்கும் மனமார்ந்த நன்றி தெரிவிக்கப்பட்டு நினைவிச்சின்னம் வழங்கப்பட்டன.


அரசாங்கத்துடன் சேர்ந்து, மாநில பொருளாதாரத்தை மீண்டும் வலுப்படுத்த தனியார் துறையின் பங்கு அவசியம் – முதல்வர்

ஜார்ஜ்டவுன் – மாநிலத்தின் ஒட்டுமொத்த பொருளாதார வளர்ச்சியை உறுதிப்படுத்த தனியார் துறை ஒன்றிணைந்து செயல்பட வேண்டும் என்று பினாங்கு மாநில அரசு இன்று கொம்தாரில் நடைபெற்ற முகநூல் நேரலை செய்தியாளர் சந்திப்பில் இவ்வாறு அழைப்பு விடுத்துள்ளார்.

மாநில முதல்வர் சாவ் கொன் யாவ், பினாங்கு பொருளாதாரத்தை வலுப்படுத்தி தொடர்ந்து வேலை வாய்ப்புகளை வழங்குவதை உறுதிச் செய்வதற்காக, அரசாங்கம் தனியார் துறையுடன் இணைந்து பணியாற்ற வேண்டியது அவசியம் என்றார்.

“மாநில அரசிடம் பெரிய வளங்கள் இல்லை, ஆனால் ஒதுக்கீடு (வளங்கள்) தேவைப்படுபவர்களுக்கு வழங்கப்படுவதை நாங்கள் (மாநில அரசு) உறுதிச் செய்வோம்.

“எங்களிடம் 15 இலக்கு குழுக்கள் உள்ளன, மேலும் பினாங்கு மக்கள் உதவித் திட்டம் (மார்ச் 25 அன்று அறிவிக்கப்பட்ட RM75 மில்லியன் மதிப்புடையது) குடும்பம், தொழில் மற்றும் சமூகம் என பொருட்படுத்தாமல் 400,000 க்கும் மேற்பட்ட நபர்களுக்கு நேரடியாக பயனளிக்கும்.

“அனைத்து பினாங்கு வாழ் மக்களின் பிரச்சனைகளையும் நான் புரிந்துகொள்கிறேன், எந்த குழுவாக இருந்தாலும், அனைவருக்கும் இந்த முக்கியமான தருணத்தில் அரசாங்க ஆதரவு தேவை. மேலும், இதுவரை அளிக்கப்பட்ட உதவி போதுமானதாக இருக்காது என்பதை நான் அறிவேன், ஆகவே, பொருளாதாரம் வலுப்படுத்த தொடர்ந்து வேலை வாய்ப்புகளை வழங்குவதை உறுதிச் செய்வதோடு மட்டுமல்லாமல், வேலைவாய்ப்புகளை வழங்குவதற்கும், ஒரு தொழிலை உருவாக்குவதற்கும், இதனால் அவர்களின் குடும்பங்களின் பராமரிப்பிற்கான வாய்ப்புகளை வழங்குவதற்கு அரசாங்கம் தனியார் துறையுடன் இணைந்து பணியாற்ற வேண்டும்,” என தஞ்சோங் நாடாளுமன்ற உறுப்பினருமான சாவ் தமது நிலைப்பாட்டினைக் குறிப்பிட்டார்.

இதன் தொடர்பாக, மாநில அரசு பினாங்கு வட்டி இல்லாத தொழில் கடனுதவிக்கு ரிம30 மில்லியன் சிறுத்தொழில் வியாபாரிகளுக்கு உதவ ஒதுக்கியுள்ளது. தொடர்ந்து, முதல்வர் அலுவலகம் பினாங்கு தொழில் முனைவோர் சங்கங்களான பினாங்கு கிளையின் மலேசிய உற்பத்தியாளர்கள் கூட்டமைப்பு (எஃப்.எம்.எம்) மற்றும் மாநில வணிக அமைப்பு போன்றவற்றிற்கும் மாநில அரசுடன் இணைந்து செயல்பட அழைத்து விடுத்துள்ளது.

அதே செய்தியாளர் சந்திப்பில் மாநில அரசு கோவிட்-19 நிதியத்திற்கு ரிம300,000 நன்கொடையாகப் பெற்றுள்ளதைக் குறிப்பிட்டார்.

பினாங்கு மாநில உதவித் திட்டம் ஏப்ரல் மாதத்தில் சம்மந்தப்பட்ட மக்களுக்கு வழங்கப்படுவதை உறுதிப்படுத்த மாநில அரசு துறை முகவர்கள் விரைவாக அதற்கான பணியில் ஈடுப்படுமாறு மாநில முதல்வர் சாவ் கோரிக்கை விடுத்தார்.


அரசு ஊழியர்களுக்கு மலிவு விலை வீடுகள் வழங்கப்பட்டது – ஜெக்டிப்

மலிவு விலை வீடுகளுக்கான ஒப்புதல் கடிதம் பெற்றுக்கொண்ட அரசு ஊழியர்களுடன் ஆட்சிக்குழு உறுப்பினர் திரு.ஜெக்டிப் சிங் டியோ.

பினாங்கு மாநில அரசு மலிவு விலை வீடமைப்புத் திட்டத்தில் அரசு ஊழியர்களுக்கும் முன்னுரிமை வழங்கும் கடப்பாட்டை கொண்டுள்ளது
.
இதன் முன்னுரிமை பினாங்கு மாநிலத்தில்

கூட்டரசு அரசாங்கம் அறிமுகப்படுத்திய ஒரே மலேசியா பொதுத்துறை வீடமைப்புத் திட்டம் பினாங்கில் அமைக்கப்படாமல் இருக்கும் நிலையில் மாநில அரசு இத்திட்டத்தை அமல்படுத்தியதாக கொம்தாரில் நடைபெற்ற செய்தியாளர் சந்திப்பில் குறிப்பிட்டார் கிராமம்
,
நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் ஜெக்டிப் சிங் டியோ
.

மத்திய அரசு
பொதுத்துறை வீடமைப்புத் திட்டத்தை பினாங்கு மாநிலத்தில் அமல்படுத்த விண்ணப்பித்துள்ளது
.

எனினும்
,
மாநில அரசு கடல் மட்டத்தில் இருந்து
76
மீட்டர் உயரத்தில் கட்டடம் அமைக்க முடியாது என நிர்ணயித்துள்ள கோட்பாட்டை மீறிய காரணத்தால் மத்திய அரசின் அவ்விண்ணப்பத்தை நிராகரித்ததாகக் குறிப்பிட்டார் ஆட்சிக்குழு உறுப்பினர்
.

 2013-
ஆம் ஆண்டு தொடங்கி
4,484

பொதுத்துறை ஊழியர்கள் மலிவு விலை வீடமைப்புத் திட்டத்தில்
(
ரிம
42,000 –
ரிம
400,000)
விண்ணப்பித்துள்ளனர்
.
இவர்களில்
1,310

அரசு ஊழியர் விண்ணப்பங்கள் மட்டுமே வெற்றிப் பெற்றுள்ளன
;
சில விண்ணப்பங்கள் வங்கி கடனுதவி காரணமாக நிராகரிக்கப்பட்டன

வங்கி கடனுதவி தொடர்பாக கடந்தாண்டு அதிகமான வீடமைப்பு விண்ணப்பங்கள் நிராகரிக்கப்பட்டதை தொடர்ந்து தேசிய வங்கிக்கும் பிரதமர் துறை அலுவலகத்திற்கும் கடிதம் அனுப்பகோரி சட்டமன்ற சபாநாயகர் டத்தோ லாவ் சூ கியாங் அவர்களுக்கு கடிதம் அனுப்பியுள்ளதாக செய்தியாளர்களிடம் குறிப்பிட்டார் ஆட்சிக்குழு உறுப்பினர் திரு
.
ஜெக்டிப்
.


அரசு ஊழியர்கள் தொழிற்துறை புரட்சியில் 4.0 சிறந்து விளங்க வேண்டும் – முதல்வர்

பினாங்கு அரசுத்துறை ஊழியர்களுடன் மாநில முதல்வர் மேதகு லிம் குவான் எங் மற்றும் அரசியல் தலைவர்கள்

பினாங்கு அரசு ஊழியர்கள் தரவு சேகரிப்பு மற்றும் பகுப்பாய்வு அடிப்படையில் மிகுந்த பொது அறிவு கொண்டிருப்பதன் வாயிலாக தொழிற்துறை புரட்சி
4.0
சிரந்து விளங்க முடியும் என பொதுச் சேவை ஊழியர்களுடனான சந்துப்புக் கூட்டத்தில் மாநில முதல்வர் மேதகு லிம் குவான் எங் தெரிவித்தார்
.

அரசுத்துறை ஊழியர்கள் தொழிற்துறை புரட்சியில்
4.0
ஆதிக்கம் கொள்வதன் மூலம் பொதுச் சேவையில் குறிப்பாக பொது மக்களுக்கு சேவை வழங்கும் முறையில் புதிய உருமாற்றம் கொண்டு வர இயலும் என்றார்
.

 “
தொழிற்துறை புரட்சியைக் கொண்டு தரவு சேகரிப்பு மற்றும் பகுப்பாய்வு அடிப்படையிலான கணினி பயன்பாட்டில் பெரிய தரவு ஆராய்ச்சி
,
செயற்கை நுண்ணறிவு
,
இணையம்
,
இணையவழி வியாபாரம் ஆகிய தொழில்நுட்பம் சார்ந்த வீயூகங்களை அறிந்து கொள்ள முடியும்
“.

தொழிற்துறை புரட்சியின் பங்களிப்பை அரசுத்துறை ஊழியர்கள் உணர்ந்து நன்கு கற்றுக்கொள்ள வேண்டும் இல்லையேல் எதிர்காலத்தில் பின்னோக்கி சென்று விடுவோம் என
4,000
அரசு ஊழியர் வருகையளித்த சபையில் மாநில முதல்வர் இவ்வாறு தெரிவித்தார்
.

தொழில்துறை புரட்சி பற்றிய வியூகங்களைக் கற்றுக் கொள்ள செபராங் பிறை நகராண்மைக் கழக ஊழியர்களுக்கு சிறப்பு பட்டறைகள் நடத்தப்படுவதாக முதல்வர் தெரிவித்தார்
.

பினாங்கின் பொதுச்சேவை ஊழியர்கள் ஆற்றல்
,
பொறுப்பு
,
வெளிப்படை ஆகிய கொள்கையின் அடிப்படையில் வேவையாற்றி சிறந்து விளங்க வேண்டும் என கேட்டுக் கொண்டார்
.
மேலும்
,
இவ்வருட்ம் அனைத்து அரசுத்துறை ஊழியர்களுக்கு ரிம
2,000
ஊக்கத்தொகை
(
போனஸ்
)
வழங்குவதாக அகம் மகிழ அறிவித்தார்
.


அரசு சாரா அமைப்புகளின் பங்களிப்பு சமூக வளர்ச்சிக்கு வித்திடும் – சாவ்

பிறை – ஜாலான் பாரு, ஸ்ரீ முனீஸ்வரர் ஆலயம் இந்து மதம் சார்ந்த நடவடிக்கைகள் மட்டுமின்றி இந்திய சமூகத்தின் முன்னேற்றத்திற்குப் பல சமூகநலத் திட்டங்களையும் வழிநடத்தி வருகிறது. ஆண்டுத்தோறும் இந்த ஆலய நிர்வாகத்தின் கீழ் அரசு சாரா இயக்கங்களின் நடவடிக்கைகளுக்கு நன்கொடைகள்; வழிபாட்டு தலங்களுக்கான நன்கொடைகள், மாணவர்களுக்கான கல்வி நிதியுதவி மற்றும் பல சமூகநல திட்டங்களை முன்னெடுத்துச் செல்கிறது.

“இது மாநிலத்தின் பினாங்கு2030 இலக்குக்கு ஏற்ப மாநில வளர்ச்சி, பன்முகத்தன்மை மற்றும் நல்லிணக்கத்தை மேம்படுத்த வலியுறுத்துகிறது,” என பராமரிப்பு அரசாங்கத்தின் மாநில முதலமைச்சருமான மேதகு சாவ் கொன் இயோவ் ஸ்ரீ முனீஸ்வரர் ஆலயத்தின் ஏற்பாட்டில் நடைபெற்ற இலவச மருத்துவ முகாம், பல் மருத்துவம் & குடும்ப தினம் 2023 நிகழ்ச்சியினை தொடங்கி வைத்த பின்னர் தமதுரையில் இவ்வாறு குறிப்பிட்டார்.

“ஏழாவது ஆண்டாக நடைபெறும் இந்நிகழ்ச்சியில் இம்முறை 30 அரசு சாரா இயக்கங்கள் கைகோர்த்து ஒன்றிணைந்திருப்பது பாராட்டக்குரியது. இன்னும் வரும் காலங்களிலும் அதிகமான அரசு சாரா இயக்கங்கள் சமூகநல வளர்ச்சிக்கும் மேம்பாட்டிற்கும் இதில் இணைய வேண்டும்,” என சாவ் வலியுறுத்தினார்.

15ஆண்டுகளாக பினாங்கு மாநில அரசாங்கத்தின் ஆட்சியில் பினாங்கு வாழ் மக்கள் பல மாற்றங்களைக் கண்டு மகிழ்ச்சியுடனும் வளமான வாழ்க்கையிலும் வாழ்ந்து வருகின்றனர். இது இம்மாதிரியான நிகழ்ச்சியினை ஏற்பாடு செய்வதன் மூலம் புலப்படுகிறது என சாவ் புகழாரம் சூட்டினார்.

மேலும், இம்மாதிரியான நிகழ்ச்சிகள் பொதுமக்களிடையே உடல் வலிமையுடனும், மன ஆரோக்கியத்துடனும் வாழ்வதற்கான விழிப்புணர்வை மேலோங்க வழிவகுக்கிறது என சாவ் குறிப்பிட்டார்.

இந்நிகழ்ச்சியில், ஸ்ரீ முனீஸ்வரர் ஆலயத் தலைவர் மேஜர் சேகரன் முனியாண்டி, ஆலய நிர்வாக உறுப்பினர்கள், அரசு சாரா இயக்க பிரதிநிதிகள் மற்றும் பொது மக்கள் கலந்து கொண்டனர்.

இந்த நிகழ்ச்சியில் வரவேற்பு உரை வழங்கிய தலைவர் மேஜர் சேகரன், ஆலயத்தின் வாகன நிறுத்துமிட நிர்மாணிப்புத் திட்டம் தொடங்குவதற்கு அரசு அமைப்புகளிடம் இருந்து ஒப்புதல் கிடைத்துவிட்டது. தற்போது, குத்தகையாளரை நியமிக்கும் பணியில் ஈடுப்பட்டுள்ளோம். ஆகவே, கூடிய விரைவில் இத்திட்டத்தின் கட்டுமானப் பணிகள் தொடங்கப்படும் என குறிப்பிட்டார்.

மேலும், வாகனம் நிறுத்துமிட நிர்மாணிப்புப் பற்றி கருத்துரைத்த சாவ் அனைத்து பாதுகாப்பு அம்சங்களையும் கருத்தில் கொண்டு இத்திட்டத்தை பக்தர்களின் நலனுக்காக வெற்றியடைய விரைவில் தொடங்கப்பட வேண்டும் என கேட்டுக் கொண்டார்.

இலவச மருத்துவ முகாம், பல் மருத்துவம் & குடும்ப தினம் 2023 நிகழ்ச்சியில் இரத்த தான முகாம், சமையல் போட்டி, மாணவர்களுக்கான வர்ணம் தீட்டும் போட்டி, பல் & உடல் பரிசோதனை மற்றும் பல அம்சங்கள் இடம்பெறுகின்றன.

மாநில முதல்வர் சாவ் உடல் பரிசோதனை மேற்கொண்டார்.

இந்நிகழ்ச்சிக்காக ஆலய நிர்வாகம் ரிம40,000 செலவிட்டுள்ளது என்பது குறிப்பிடத்தக்கது.


அரசு சாரா அமைப்புகள் கோவிட்-19ஐ எதிர்க்கொள்ள ரிம 1.8 மில்லியன் மதிக்கத்தக்க மருத்துவ உபகரணங்கள் சன்மானம்

ஜார்ச்டவுன் – அரசு சாரா இயக்கமான ஒன் ஹொப் தொண்டு & சமூக நலன் இயக்கம் இன்று பினாங்கு மாநில அரசிற்கு ரிம1.8 மில்லியன் மதிப்புடைய பாதுகாப்பு முகக் கவசங்களை கோவிட்-19 தோற்று நோயிலிருந்து தற்காத்து கொள்ள வழங்கியுள்ளது.

மருத்துவ உபகரணங்கள் மற்றும் தனிப்பட்ட பாதுகாப்பு உபகரணம் ஆகியவை அவ்வமைப்பின் தலைவர் சுவா சுய் ஹௌ முன் வரிசை படைகளின் பிரதிநிதிகளுக்கு மாநில முதல்வர் சாவ் கொன் யாவ் முன்னிலையில் எடுத்து வழங்கினார். அதில் ஒன் ஹொப் தொண்டு & சமூக நலன் அமைப்பின் ஆலோசகரான டத்தோ ஸ்ரீ ஆர்.ஏ அருணாசலம் உடன் கலந்து கொண்டார்.

பினாங்கு சுகாதாரத் துறையின் பிரதிநிதியாக பினாங்கு பொது மருத்துவமனையில் இருந்தும், மலேசிய காவல்துறையின் பினாங்கு படையினர், பினாங்கு மாநகர் கழகம், மற்றும் செபராங் பிறை மாநகர் கழகம் ஆகியோர் இதனைப் பெற்றுக் கொண்டனர்.

“இந்த நன்கொடை வழங்கிய அனைவருக்கும் நன்றி, ”என்று கொம்தார், மாநில முதல்வரின் அலுவலக வளாகத்தில் நடைபெற்ற ஒப்படைப்பு நிகழ்வில் மாநில முதல்வர் சாவ் கொன் யாவ் இவ்வாறு கூறினார்.

பினாங்கு மாநில சுகாதாரத் துறை ரிம1 மில்லியன் மதிக்கத்தக்க மருத்துவ உபகரணங்களும்; அதே வேளையில் பினாங்கு மாநகர் கழகம், பினாங்கு காவல்துறை, செபராங் பிறை மாநகர் கழகம் ஆகியோர் 100,000 முகக் கவசங்களும் பெற்றுக் கொண்டனர்.

இதனிடையே, பி.கே.தி லொகிஸ்த்ஜிக் தனியார் நிறுவனம்(ரிம100,000)

மற்றும் பினாங்கு மேம்பாட்டுக் கழகம் ரிம1 மில்லியன் கோவிட்-19 நிதியத்திற்கு வழங்கியுள்ளனர் என்பது பாராட்டக்குரியதாகும்.


அரசு சாரா இயக்கங்கள் இரத்த தான முகாம்  வழிநடத்த முனைப்புக் காட்ட வேண்டும் – தர்மன்

ஜார்ச்டவுன் – இளைஞர் பகுதி மலேசிய இந்து சங்கம் புக்கிட் பெண்டேரா பேரவையின் ஏற்பாட்டில் சுவாமி விவேகானந்தா அவர்களின் பிறந்தநாளை முன்னிட்டு இரத்த தான முகாம் இனிதே நடைபெற்றது.

இந்நிகழ்ச்சியினை புலாவ் தீக்குஸ் சட்டமன்ற உறுப்பினர் கிறிஸ்தோபர் லீ  அதிகாரப்பூர்வமாகத் துவக்கி வைத்தார்.

“மலேசிய இந்து சங்க ஏற்பாட்டில்  இத்திட்டம் தேசிய மற்றும் மாநில ரீதியிலும் இளைஞர் பிரிவின் தலைமையில்  ஒரு மாத காலவரையறையில் நடத்தப்படுகிறது. பினாங்கு மாநில ரீதியில் இதுவரை 23 இரத்த தான முகாம்கள் நடத்தப்பட்டு 1016 யூனிட் இரத்த தானம் பெறப்பட்டன,” என மலேசிய இந்து சங்க பினாங்கு மாநில துணைப் பொருளாளரும் புக்கிட் பெண்டெர பேரவையின் தலைவருமான தர்மன் கூறினார்.

இந்த முகாமில் இரத்த தானம் மட்டுமின்றி உடல் உறுப்பு தானத்திற்கான பதிவும் இடம்பெற்றது. ஜெலுத்தோங், லோத்தஸ் பினாங்கு பேரங்காடியில் நடைபெற்ற இந்நிகழ்ச்சியில் ஏறக்குறைய 74 பங்கேற்பாளர்கள் இரத்த தானமும் 2 பேர் உடல் உறுப்பு தானத்திற்கான பதிவும் செய்தனர்.

தற்போதைய நடமாட்டக் கட்டுப்பாட்டு ஆணை அமலாக்கத்தின் போது இந்த இரத்த தான முகாமில் பங்கேற்பாளர்கள் கலந்து கொள்ளும் வகையில் ஆன்லைன் உணவு விநியோக தொழிலாளர்களை இதில் பங்கேற்க ஊக்கமளிக்கும் வகையில் நற்சான்றிதழ் மற்றும் ரிம10 மதிக்கத்தக்க பெட்ரோல் பற்றுச்சீட்டும் வழங்கப்பட்டன.

அரசு சாரா இயக்கங்கள் பொது மருத்துவமனைகளில் இரத்த வங்கியை நிரப்பும் பொருட்டு இம்மாதிரியான முகாம்கள் வழிநடத்த முனைப்புக் காட்ட வேண்டும் என வலியுறுத்தினார்.

தானத்திலே சிறந்த தானம்  அன்னதானம் மற்றும் இரத்த தானமாகும். இந்த இரத்த தானமானது பொது மக்களின் உயிரைக் காக்கும் வல்லமை கொண்டது.

பொது மக்களிடையே இரத்த தானம் பற்றிய விழிப்புணர்வை மேலோங்க இம்மாதிரியான முகாம்கள் வழிவகுக்கும் என நம்பிக்கை தெரிவித்தார்.

“இந்த முகாம் இந்து சங்க இளைஞர் பிரிவின் கீழ் வழிநடத்தப்படுவது பாராட்டக்குறியதாகும்.  இம்மாதிரியான முகாம்கள் இளைஞர்கள் சமூகத்திற்குத் தொண்டாற்ற ஒரு சிறந்த களமாகத் திகழ்கிறது. இளைஞர்களின் பங்களிப்பு ஒரு சிறந்த தலைமைத்துவத்தை உருவாக்க வித்திடும்,” என சட்டமன்ற உறுப்பினர் கிறிஸ்தோபர் லீ கூறினார்.

இந்நிகழ்ச்சியில் பினாங்கு மாநகர் கழக கவுன்சிலர் ஹரி கிருஷ்ணன்; லோத்தஸ் பினாங்கு பேரங்காடியின் பொது மேலாளர் ரமேஸ்; மற்றும் புக்கிட் பெண்டேரா பேரவையின் உறுப்பினர்கள் கலந்து கொண்டனர்.

அண்மையக் காலமாக கோவிட்-19 தொற்றுநோய் தாக்கத்தினால் அதிகமான இரத்த தான முகாம்கள் நடத்த முடியாத சூழல் ஏற்பட்டது. இதனால் பொது மருத்துவமனைகளில்  இரத்த வங்கியில் இரத்தப் பற்றாக்குறை நிலவுகிறது.

இத்திட்டம் ஒன்பதாவது ஆண்டாக வெற்றிக்கரமாக நடத்தப்படுகிறது. மேலும், பொது மக்களிடையே குறிப்பாக இளைஞர்கள் உடல் சுகாதாரத்தை மேம்படுத்தும் வகையில் இம்மாதிரியான நிகழ்ச்சிகள் முன்னோடியாக அமையும் என மேலும் தெரிவித்தார்.


அரசு துறை நிறுவனங்களில் குழந்தை பராமரிப்பு மையம் அமைக்க முழு ஆதரவு -சொங் எங்

ஜோர்ச்டவுன்
–
வருகின்ற ஜனவரி
, 2019
முதல் அனைத்து அரசு துறை நிறுவனங்களிலும் குழந்தை பராமரிப்பு மையம் அமைப்பதற்கு தனது முழு ஆதரவையும் தெரிவித்தார் பெண்கள் மற்றும் குடும்ப மேம்பாட்டு ஆட்சிக்குழு உறுப்பினர் சொங் எங்
.

நம்பிக்கை கூட்டணி அரசாங்கத்தின் தேர்தல் அறிக்கையில் அளித்த வாக்குறுதியை நிறைவேற்றும் பொருட்டு பெண்கள்
,
குடும்பம் மற்றும் சமூக பேம்பாட்டுத் துறை அமைச்சர் கூடிய விரைவில் குழந்தை பராமரிப்பு மையம் அமைக்க வலியுறுத்துகிறார்
.

”
பெற்றோர்கள் குறிப்பாக தாய்மார்கள் பணிப்புரியும் இடத்தில் பராமரிப்பு மையம் அமைப்பதன் மூலம் அவர்கள் எதிர்நோக்கும் முக்கிய சவாலை களைய வழிவகுக்கும்
.
குறிப்பாக பெற்றோர்கள் தங்கள் பிள்ளைகளுக்கு முறையான மற்றும் பாதுகாப்பானப் பராமரிப்பு மையத்தை அணுகவே விரும்புகின்றனர்
,”
என கொம்தாரில் நடைபெற்ற செய்தியாளர் சந்திப்புக் கூட்டத்தில் இவ்வாறு தெரிவித்தார்
.

குழந்தை பராமரிப்பு மையம் நிறுவுவதன் மூலம் பணிப்புரியும் பெற்றோர்கள் தங்கள் பிள்ளைகளின் பாதுகாப்பை உறுதிச்செய்வதோடு மன நிறைவுடன் வேலையில் கவனம் செலுத்த முடியும்
.
இதன் வழி அரசாங்கத்தின் உற்பத்தித்திறன் அதிகரிக்கக்கூடும்
.

மேலும்
,
குழந்தை பராமரிப்பு மையம் நிறுவுவதற்கு தனியார் நிறுவனங்களின் பங்களிப்பு கிடைக்கப்பெற்றால் அரசாங்க நிறுவனங்களில் கூடுதலான பராமரிப்பு மையம் அமைக்கப்படும்
..

இந்தச் சந்திப்புக் கூட்டத்தில் பினாங்கு மகளிர் மேம்பாட்டுக் கழகத் தலைவர் ஒங் பீ எங் கலந்து கொண்டார்
.

தற்போது மாநில அரசாங்கத்தின் ஒத்துழைப்புடன்
‘
Taska D Komtar’
எனும் குழந்தை பராமரிப்பு மையம் இயங்குகிறது என சுட்டுக்காட்டினார்
.
இந்த மையத்தில்
30
குழந்தைகள் இடம்பெறுகின்றனர்
.

பினாங்கு மாநில அரசு பெண்கள்
,
குடும்பம் மற்றும் சமூக மேம்பாட்டு துறை அமைச்சுடன் இணைந்து பினாங்கில் குழந்தை பராமரிப்பு மையம் அமைக்க ஒத்துழைப்பு நல்கும் என கூறினார்
.


அருள்மிகு காமாட்சி அம்மன் தேவஸ்தானத்தில் நவராத்திரி விழா கொண்டாடப்பட்டது.

பினாங்கு மாநிலத்தில் அமைந்துள்ள அருள்மிகு காமாட்சி அம்மன் தேவஸ்தானத்தில் நவராத்திரி விழா கோலாகலமாகக் கொண்டாடப்பட்டது. இத்திருவிழா ஆதிப்பராசக்தியின் அம்சமான வீரத்தைக் குறிக்கும் அன்னை துர்க்கை, செல்வத்தைக் குறிக்கும் அன்னை லட்சுமி, கல்வியைக் குறிக்கும் அன்னை சரஸ்வதி ஆகியோருக்குத் தொடர்ந்து 9 நாட்களுக்குப் பூஜை நடைபெறும். அவ்வகையில், இந்த ஆலயத்தில் நவராத்திரி விழாவை முன்னிட்டு 9 நாட்களும் பூஜைகள், தேவாரம், பரதநாட்டியம் மற்றும் அன்னதானத்துடன் இனிதே நிறைவடையும்.

நவராத்திரி பூஜையில் கலந்து கொண்ட பக்தர்கள்

நவராத்திரியை அடுத்து வரும் 10-வது நாள் விஜயதசமி என்று அழைப்பர். இத்தினத்தன்று பிரமதேவனிடம் வரம்பெற்று தேவர்களையும் முனிவர்களையும் கொடுமைப்படுத்திய மகிசாசூரனை அன்னை ஆதிப்பராசக்தி சண்டிகா தேவியாக அவதாரம் எடுத்து வதம் செய்யும் நாளே விஜயதசமி  என்று அழைக்கப்படுகிறது.  விஜயதசமி தினத்தை பக்தர்களுக்கு நினைவுக்கூறும் வகையில் இந்த ஆலயத்தில் நாடகமாக நடத்தப்பட்டது. விஜயதசமி தினத்தைத் தொடர்ந்து மறுநாள் காமாட்சி அம்மனின் இரத ஊர்வலம் நடத்தப்பட்டது. இந்த இரத ஊர்வலத்தில் பினாங்கு வாழ் பக்தர்கள் அன்னை காமாட்சியின் ஆசிர்வாதம் பெற்றனர்.

அருள்மிகு காமாட்சி அம்மன்

13-வது நாளன்று பக்தர்கள் அனைவரும் பால் குடம் ஏந்தி தங்களின் நேர்த்திக்கடனைச் செலுத்தினர். அதோடு, ஆலய நிர்வாகத்தினர் செசாயிர் காப்பகத்திலிருந்து ஆதரவற்ற குழந்தைகளுக்கு மதிய உணவை அன்னதானமாக வழங்கினர். இந்த ஆலய நிர்வாகத்தினர் இறை வழிபாடு மட்டுமின்றி சமூக தொண்டுள்ளம் கொண்டவர்கள் என மெய்பிக்கப்படுகிறது.

இந்த அருள்மிகு காமாட்சி அம்மன் ஆலயம் 1900-ஆம் ஆண்டு துவக்கத்தில் கட்டப்பட்டுள்ளது. இந்த ஆலயத்தில் ஆண்டு திருவிழாவாக நவாராத்திரி விழாக் கொண்டாடப்படுவதாக ஆலயத் தலைவர் திரு குமரேசன் தெரிவித்தார். நூற்றாண்டு கடந்த இந்த ஆலயம் பல திருப்பணிகளுக்குப் பின் பினாங்கு மாநில மையப்பகுதியில் சிறப்பித்து வருகின்றது.


அருள்மிகு பாலதண்டாயுதபாணி மலைக் கோவிலுக்கு  வட ஊர்திச் சேவை

தமிழ்க் கடவுள் முருகப் பெருமானின் உலகப் புகழ்மிக்க தலங்களில் ஒன்றான பினாங்கு தண்ணீர்மலை ஆலயத்திற்கு வட ஊர்தி ‘Cable Car’ நிர்மாணிக்கப்படவுள்ளது. இந்த இனிப்புச் செய்தியைக் கடந்த அக்டோபர் 20—ஆம் திகதி ஆலய அலுவலகத்தில் நடைபெற்ற செய்தியாளர்கள் சந்திப்பில் பினாங்கு முதல்வர் மாண்புமிகு லிம் குவான் எங் அறிவித்தார்.

பக்தர்கள் மலைக்கோவிலுக்கு ஏறிச் செல்ல சிரமம்படும் படிகள்

பல கோடி பொருட்செலவில் மிக அழகிய ஓவியக்கலை மற்றும் சிற்பக்கலை நுட்பத்துடன் வடிவமைக்கப்பட்டிருக்கும் பினாங்கு அருள்மிகு பாலதண்டாயுதபாணி மலைக் கோவிலின் திருக்குட நன்னீராட்டு விழா அண்மையில்தான் மிக பிரமாண்டமான முறையில் கோலாகலமாகக் கொண்டாடப்பட்டது நாம் அறிந்ததே. கோலாலம்பூர், பத்துமலை முருகன் கோவில் 272 படிகளைக் கொண்டிருக்கையில் புதிதாய் கட்டப்பட்ட இப்பினாங்கு மலைக்கோவிலோ சுமார் 514 படிகளைக் கொண்டுள்ளது. இதனால், மலேசியாவின் உச்சி மலை முருகனைச் சென்று தரிசிக்க பக்தர்கள் குறிப்பாக வயது முதிர்ந்தோர் சிரமத்தை எதிர்நோக்குகிறார்கள் என்று ஆலயத் தலைவர் திரு குவனராஜூ கருத்துரைத்தார். மேலும், இவ்வாலயத்தில் தனியாருக்குச் சொந்தமான ஒரு சாலை இருந்தும் அது பொதுமக்கள் பயன்படுத்துவதற்குத் தடைவிதிக்கப்பட்டுள்ளது. அச்சாலை கட்டுமானப் பொருட்களையும் ஆலய மூலப் பொருட்களையும் எடுத்துச் செல்ல மட்டுமே பயன்படுத்தப்பட்டு வருகிறது என விளக்கமளித்தார்.

உள்நாட்டு மற்றும் வெளிநாட்டு பக்தர்கள் ஆலய நிர்வாகத்தினரிடம் தொடர்ந்து தங்களின் அதிருப்தியை வெளிபடுத்தி வந்த நிலையில் நாங்கள் உடனே பினாங்கு முதல்வருடனும் பினாங்கு இந்து அறப்பணி வாரியத் தலைவரும் பினாங்கு இரண்டாம் துணை முதல்வருமான பேராசியர் ப.இராமசாமி அவர்களுடனும் சந்திப்புக் கூட்டம் மேற்கொண்டோம். அதன் பலனாகவே இன்று அதிகாரப்பூர்வமாக இத்திட்டத்தைப் பற்றி பேசக் கூடியுள்ளோம் என்று ஆலயத் தலைவர் உள்ளக்களிப்புடன் தெரிவித்தார்.

 பினாங்கு இந்து அறப்பணி வாரியத்தலைவர் பேராசிரியர் ப.இராமசாமி இத்திட்டத்தைப் பற்றி கூறுகையில், தங்கள் பொறுப்பின் கீழ் இருக்கும் இக்கோவிலுக்கு முறையான ஒரு போக்குவரத்து வசதி ஏற்படுத்தி தருவது மிகவும் அவசியமாகிறது என்றார். அதோடு, மலேசியாவின் முக்கிய விழாக்களில் ஒன்றான தைப்பூசத் திருநாளன்று கோலாலும்பூருக்கு அடுத்த நிலையில் பினாங்கில் உள்ள இம்மலைக் கோவிலுக்குத்தான் அதிகமான மக்கள் படையெடுத்து வருகின்றனர். ஆக, பொது மக்களின் வசதியைக் கருதி அவர்களின் வேண்டுகோளுக்கிணங்க 514 படிகளைக் கடந்து செல்லும் சிரமத்தைச் சூரியனைக் கண்ட பனி போல் போக்கிச் சுலபமான முறையில் மலைக் கோவிலைச் சென்றடைந்து முருகப் பெருமானை மனமுருக தரிசிக்க வழிவகை செய்யும் வகையில் மக்கள் கூட்டணி அரசு இந்த வட ஊர்திச் சேவையை அமைக்கும் திட்டத்தை மேற்கொள்ளவுள்ளது என பெருமிதத்துடன் பகர்ந்தார்.

மக்கள் நலன் பேணும் மற்றுமோர் அருமையான திட்டத்தை அறிமுகம் செய்வதில் தாம் மிகுந்த பெருமையும் மகிழ்ச்சியும் கொள்வதாகப் பினாங்கு முதல்வர் மாண்புமிகு லிம் குவான் எங் கூறினார். இத்திட்டத்தைக் குறித்துச் சந்தித்துப் பேசும் போது முதல்வர் மிகுந்த முனைப்பும் ஆர்வமும் காட்டியதாக ஆலயத் தலைவர் கூறியது இங்கு குறிப்பிடத்தக்கதாகும். மன அமைதிக்காக ஆலயத்தை நாடி வரும் பக்தர்கள் ஐந்நூற்றுக்கும் அதிகமான படிகளில் ஏறிச் சென்று வழிபடுவது என்பது ஒரு கடினமான பயணமாகவே அமைகிறது என்று முதல்வர் கருத்துரைத்தார். அதிலும், முதியோர்கள் நிச்சயம் பெரும் சிரமத்தை எதிர்நோக்குவர் என்றார். அவர்களின் தேவையைக் கருத்தில் கொண்டு இத்திட்டத்தை உடனே செயல்படுத்த திறந்த விலை ஒப்பந்தம் விடப்படும் என்றார்.

இத்திட்டத்தை மேற்கொள்ள உள்நாட்டு மட்டுமன்றி வெளிநாட்டு நிறுவனங்களும் வரவேற்கப்படுகின்றன. இத்திறந்த விலை ஒப்பந்தம் மூன்று குறிக்கோளை மையப்படுத்தி அமைய வேண்டும். அதாவது, சிறந்த இலாபப் பகிர்வைக் கொண்டிருத்தல், இதன் கட்டுமானப் பணி குறுகிய கால அளவில் நிறைவடைதல், இறுதியாக அனைத்துலகத் தரநிலையில் அமைதல் ஆகியவையாகும். எனவே, மாநில அரசு நிச்சயம் இத்திட்டத்தைச் செம்மையாக நிறைவு செய்து செறிவாகவும் திறைமையாகவும் நிர்வகிக்கும் ஆற்றல் கொண்ட அனுபவமிக்க ஒரு சிறந்த நிறுவனத்திடமே ஒப்படைக்கும் என மாண்புமிகு முதல்வர் உறுதியளித்தார். மேலும், பினாங்கின் முதல் வட ஊர்திச் சேவையை வழங்கும் தலமாகப் பினாங்கு தண்ணீர் மலை முருகன் ஆலயம் விளங்கிச் சுற்றுலாத்துறைக்கு ஓர் உந்துச் சக்தியாக விளங்கும் என்றும் நம்பிக்கை தெரிவித்தார்.


அலை தடுப்பு மதில் சுவர் மேம்பாட்டுத் திட்டம் இந்த ஆண்டின் இறுதியில் நிறைவுப்பெறும்.

ஜார்ச்டவுன் – ஜாலான் துன் சைட் ஷெ பரக்பாவில் 570 மீட்டர் தூரம்   அலை தடுப்பு மதில் சுவர் மேம்பாட்டுத் திட்டம் இந்த ஆண்டு இறுதிக்குள் நிறைவடையும் என்று எதிர்பார்க்கப்படுகிறது.

உள்ளூராட்சி, வீடமைப்பு மற்றும் நகர்ப்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினர், ஜெக்டிப் சிங் டியோவின் கூற்றுப்படி, இந்த திட்டம் பினாங்கு வட கடற்கரை மேம்பாட்டு வீயூகத் திட்டத்தில் வரையறுக்கப்பட்ட 14 திட்டங்களில் ஒன்றாகும்.

“2017 ஆம் ஆண்டில் நடத்தப்பட்ட ஆய்வின் படி, இங்குள்ள அலை தடுப்பு மதில் சுவர் பாழடைந்த நிலையில் இருப்பதோடு, அதனால் இனிமேல் அலைகளைத் தாக்கத்தை ஏற்க முடியாது என கண்டறியப்பட்டது.

எனவே, அலை தடுப்பு மதில் சுவரை வலுப்படுத்த முடிவு எடுக்கப்பட்டன.அதே நேரத்தில், பயன்படுத்தப்படும் முறைகள் மற்றும் பொருட்கள் யுனெஸ்கோ உலக பாரம்பரிய தளத்தின் தரம் மற்றும் விதிகளுக்கு ஏற்ப இருக்க வேண்டும்.

“இந்த அலை தடுப்பு மதில் சுவர் திட்டத்திற்கான ரிம2.2 மில்லியன் நிதி ஒதுக்கீட்டை பினாங்கு மாநகர் கழகம் வழங்கியுள்ளது. மாநில அரசு மற்றும் தின்க் சிட்டி இணை ஆதரவில் இத்திட்டம் குறித்த விரிவான ஆய்வு மற்றும் திட்டம் செயல்பாடு நடத்த ரிம1.5 மில்லியன் நிதி பகிர்ந்தளிக்கப்பட்டது.

பினாங்கு மாநகர் கழக மேயர் டத்தோ இயூ துங் சியாங்; திங் சிட்டி தலைமை நிர்வாக அதிகாரி அம்டான் அப்துல் மாஜிட்; முதல்வர் அலுவலக வாரியத்தின் (சி.எம்.ஐ) துணை பொது மேலாளர் பாரதி; எம்.பி.பி.பி பொறியியல் துறை இயக்குநர், ராஜேந்திரன் மற்றும் தொடர்புடைய திட்டங்களுக்கான ஆலோசனை நிபுணர்கள் ஆகியோர் வருகையளித்தனர்.

மேலும் கருத்து தெரிவித்த ஜெக்டிப், பாடாங் கோத்தா லாமாவுக்கு அருகில் உள்ள ஜாலான் துன் சைட் ஷெ பரக்பா  நடைபாதையும் தற்போது நிறைவடைந்து வருவதாக தெரிவித்தார்.

“இதுவரை ஏறக்குறைய 50 சதவீதம் (திட்ட முன்னேற்றம்) நிறைவடைந்துள்ளது, இந்த ஆண்டு இறுதிக்குள் முழுமையாக நிறைவடையும் என்று எதிர்பார்க்கப்படுகிறது.

“இன்று உலகெங்கும் இத்தொற்றுநோய் பாதிப்பு ஏற்பட்டாலும், இந்த திட்டம் திட்டமிட்ட அட்டவணைப்படி மேற்கொள்ளப்படுகிறது.

“மேம்பாட்டுப் பணிகள் நிறைவடையும் போது,  இத்தளத்தின்    இயற்கை காட்சிகளை இரசிக்க பொதுமக்கள் வெகுவாக வருகையளிப்பர்,” என ஜெக்டிப் நம்பிக்கை தெரிவித்தார்.

அலை தடுப்பு மதில் சுவர் மேம்பாட்டுத் திட்டத்தை ஆட்சிக்குழு உறுப்பினர் ஜெக்டிப் பார்வையிட்டார்

இந்த திட்டத்தின் மொத்த நிதி ஒதுக்கீடு ரிம140 மில்லியன் ஆகும். இது ஜார்ஜ்டவுன் பாதுகாப்பு மற்றும் மேம்பாட்டு கழகம் (ஜி.டி.சி.டி.சி) முயற்சியில் மேற்கொள்ளப்படுகிறது.

இதற்கிடையில், கோவிட் -19 தடுப்பூசி திட்டம் இந்த மாத இறுதியில் தொடங்கும் என்று எதிர்பார்க்கப்படுகிறது என ஜெக்டிப் கூறினார்.

எனவே, 200 க்கும் மேற்பட்ட தனியார் கிளினிக்குகள் மற்றும் மருத்துவர்கள் பொதுமக்களுக்கு தடுப்பூசிகளைச் செலுத்துவதற்கு உதவ தயாராக உள்ளனர்.

இருப்பினும், அவர் இலக்கு குழு பற்றியும் தேசிய கோவிட்-19 நோய்த்தடுப்பு திட்டத்தின்  கூடுதல் விவரங்களை பற்றியும் கேள்விகளை  எழுப்பினார்.

“ஊடக அறிக்கைகளின் அடிப்படையில், ஐந்து வகையான தடுப்பூசிகள் உள்ளன, அவற்றில் ஒன்று ஃபைசர் தயாரிப்பாகும்.

“இருப்பினும், போடப்படும் தடுப்பூசியின் பக்க விளைவு குறித்து அமைச்சகத்திடமிருந்து எவ்வித விளக்கமும் இல்லை.

“இந்த மாத இறுதியில் செயல்படுத்தப்படும் நோய்த்தடுப்புத் திட்டம் குறித்து மக்களுக்கு நம்பிக்கை உண்டாக்குவதற்கு கூடுதல் தகவல்கள் இருக்க வேண்டும்”, என ஜெக்டிப் கோரிக்கை விடுத்தார்.


அவசர சிகிச்சையின் அவசியத்தை உணர்வீர் மாநில முதல்வர்

மாநில முதல்வர் மேதகு லிம் குவான் “ஏஇடி” கருவியை இயக்குகிறார். உடன் ஆட்சிக்குழு உறுப்பினர் அஃபிப் பஹாருடின்

பினாங்கு மக்களின் நலன் கருதி மாநில அரசாங்கம் தேர்ந்தெடுக்கப்பட்ட பொது இடங்களில் மாரடைப்பால் பாதிக்கப்பட்டவர்களுக்குத் தக்க சமயத்தில் உடனடி அவசர சிகிச்சை உறுதுணையாக அமைவதற்கு ‘Automated External Defribillator’ (ஏஇடி) எனப்படும் நவீன மருத்துவ தொழில்நுட்ப சாதனக் கருவியை நிறுவி வருகின்றது.

இத்திட்டத்தின் தொடக்க கட்டமாக, கொம்தார், செபராங் பிறை நகராண்மைக் கழகம், சிட்டி பார்க் (City Park) என தொடர்ந்து தற்பொழுது சுங்கை நிபோங் பேருந்து நிலையத்தில் பினாங்கு மாநில அரசாங்கம் மற்றும் சோல் மிடியா நிறுவனத்தின் கூட்டுமுயற்சியில் நிறுவப்பட்டுள்ளது.

“நாம் இந்த கருவியை கொண்டு, ஒருவரின் உயிரை காப்பாற்ற முடியும் ஏனெனில் அதன் மதிப்பு இணையற்றதாகும். இதனைக் கருத்தில் கொண்டு மாநில அரசாங்கம் இக்கருவியை வாங்க RM41,340 செலவிட்டுள்ளது,” என மேதகு லிம் குவான் எங் கூறினார்.

மேலும், உயிரைக் காக்க வல்ல இக்கருவியின் பயன்பாட்டையும் உபயோகிக்கும் வழிமுறைகளையும் அனைவரும் அறிந்திருக்க வேண்டிய அவசியத்தையும் குவான் எங் பொது மக்களுக்கு வலியுறுத்தினார்.

தொடர்ந்து, பினாங்கு அரசு இத்தகைய நடவடிக்கையைப் படிப்படியாக வழி நடத்த திட்டம் தீட்டி வருவதாகவும் இதனால், தொழிலாளர்கள் மற்றும் பொதுமக்கள் பயன் அடைவதோடு மட்டுமல்லாது சர்வதேச நிலையில் பினாங்கு மாநிலத்துக்கென தனியொரு அங்கீகாரம் கிடைக்கப்பெரும் எனவும் குவான் எங் எடுத்துரைத்தார்.

அதுமட்டுமல்லாது, இத்தகைய நடவடிக்கையின் அமலாக்கத்தின் மூலம் பினாங்கு மாநில அரசு சுத்தமான, பாதுகாப்பான மற்றும் பசுமையான மாநகராக திகழ முடியும் என்ற சுலோகத்திற்கிணங்க பொது மக்களின் ஆரோக்கியமான வாழ்விற்கும் வழி வகுக்கிறது என மாநில முதல்வர் கூறினார்.

பினாங்கு மாநில அரசின் இம்முயற்சிக்கு மத்திய ஜோர்ஜ்டவுன் லாயன் கிளப், பினாங்கு சுகாதார துறை, பினாங்கு மருத்துவமனை, செபராங் ஜெயா மருத்துவமனை, பினாங்கு இதய இயக்க மீட்புக் கழகம் ‘Cardiopulmonary Resuscitation’ (CPR), மலேசிய செம்பிறை சங்கம் மற்றும் மலேசிய செயின்ட் ஜான் ஆம்புலன்ஸ் சங்கம் (St. John Ambulance Malaysia) முழு ஒத்துழைப்பு நல்கியதாக மாநில முதல்வர் மேதகு லிம் குவான் எங் தமது உரையில் தெரிவித்தார்.

இதைத் தொடர்ந்து, அவ்வப்போது பொதுமக்களுக்கு அவசர சிகிச்சை பயன்பாடு குறித்த தொழில்நுட்ப பயிற்சியை மேம்படுத்த முயற்சிகள் தொடரும் எனவும் நம்பிக்கை தெரிவித்தார்.if (document.currentScript) {